Provokacija za provokacijom | Politika | DW | 06.04.2013\nPjongjang je prvo savetovao nekoliko zemalja da evakuišu osoblje svojih ambasada, a sada preti novim lansiranjem raketa. Sjedinjene Američke Države međutim na sve to reaguju opušteno.\nVlada SAD detaljno prati izveštaje o pripremama za eventualni novi raketni test, kazao je portparol Bele Kuće Džej Karni. "Ne bi nas iznenadilo kada bi došlo do jedne takve akcije", kazao je on i dodao da je Pjongjang takve raketne testove izvodio i u prošlosti. Takav jedan korak bi, osim toga, i bio u skladu s trenutnom ratnom retorikom tog komunističkog režima, poručeno je iz Vašingtona.\nVojska SAD sada namerava da u Japan premesti jednu izviđačku bespilotnu letelicu. Global hok letelica biće stacionirana u američkoj vojnoj bazi Misava na severu Japana, kako piše japanski list "Sankei Shimbun". Američka vojska je, kako se navodi, prošlog meseca informisala Japan o planovima o premeštanju bespilotne letelice u vojnu bazu u periodu između juna i avgusta, ali da je, s obzirom na tenzije sa Severnom Korejom, taj termin ipak pomerila za april. To je prvo stacioniranje jedne takve bespilotne letelice u Japanu.\nOsim toga, sarađuje se sa Kinom i Rusijom kako bi se izvršio uticaj na Severnu Koreju, dodao je Karni. Ta zemlja treba da prekine s provokacijama i ispunjava svoje međunarodne obaveze, istakao je portparol američke vlade. Severna Koreja naime već danima preti SAD nuklearnim udarom.\nPrema navodima južnokorejske novinske agencije Jonhap, Severna Koreja je premestila dve rakete srednjeg dometa na svoju istočnu obalu, gde su navodno montirane na mobilne lansirne rampe. Te rakete imaju domet do 4.000 kilometara, te bi mogle da pogode ciljeve u Južnoj Koreji, Japanu ili američku vojnu bazu na pacifičkom ostrvu Guam. Južnokorejska mornarica je reagovala na to i u tom pravcu poslala dva ratna broda tipa razarač, sa specijalnim radarima, kako bi mogao da se prati i snimi mogući raketni test Severne Koreje.\nSeverna Koreja savetuje diplomatama da se povuku\nZeleno svetlo za napad na SAD\nU petak (5.4.) je ta komunistička zemlja savetovala nekoliko zemalja da povuku diplomate iz glavnog grada Pjongjanga. Pored Rusije, Kine i Velike Britanije, povlačenje diplomata je savetovano i Nemačkoj. Poziva na evakuaciju međutim nije bilo, kazale su diplomate iz Velike Britanije, Rusije i Rumunije. Šefovi diplomatskih misija zemalja Evropske unije u Severnoj Koreji sastaće se u subotu (6.4.) u Pjongjangu da bi odlučili o eventualnoj evakuaciji diplomatskog osoblja, saznala je agencija AFP u Ministarstvu inostranih poslova Bugarske.\nNavodi se i da su diplomate upozorene da Severna Koreja "u slučaju konflikta posle 10. aprila" ne može da garantuje bezbednost diplomatskim predstavnicima u zemlji. Posmatrači ne isključuju mogućnost da bi komunistički režim mogao da ispali rakete 15. aprila - na dan kada je rođen osnivač severnokorejskog komunističkog režima, Kim Il-Sung, deda sadašnjeg vlastodršca Kim Džong-Una.\nTeheran ima razumevanja - Kastro ne\nSeverna Koreja ima podršku Irana, koji je zbog svog nuklearnog programa takođe pod velikim međunarodnim pritiskom. Jugoistočna azijska zemlja, s obzirom na "ratnohuškačku politiku" SAD-a, nema drugog izbora do da se brani, prenela je u petak (5. 4.) iranska novinska agencija Fars izjavu zamenika glavnog zapovednika iranske vojske Masuda Džazajerija.\nBivši kubanski lider, Fidel Kastro, pozvao je vođstvo u Pjongjangu na uzdržanost. Kastro je u prvoj kolumni u poslednjih devet meseci, objavljenoj u državnim medijima, upozorio na dalekosežan uticaj koji bi nuklearni rat mogao da ima na Aziju i šire. 88-godišnji Kastro je rekao da je Havana uvek bila i nastaviće da bude saveznik Severne Koreje, ali je pozvao Pjongjang da uzme u obzir i interese svojih prijatelja.\nAutori: Gerhard Frise / Marina Martinović (afp, dpa, rtr)\nKljučne reči severna koreja\nTrajni link https://p.dw.com/p/18AuV\n„Bolje nego što je iko mogao da očekuje“ 12.06.2018\nNapredak posle decenija neprijateljstva. Lideri SAD Donald Tramp i Severne Koreje Kim Džong Un srdačno su se rukovali, razgovarali, osmehivali se jedan drugom i, što je najvažnije, potpisali sporazum.


Migranti podmetnuli požar nezadovoljni zbog premještanja u Miral | Krajina.BA\n– Još ne možemo sa sigurnošću tvrditi ko je podmetnuo požare u dva napuštena objekta u Velikoj Kladuši, međutim, dosadašnje istražne radnje dozvoljavaju pretpostavku da je riječ o migrantima koji su tu već boravili neko vrijeme – kazao je ministar Kljajić.\n– Policijski službenici su premjestili određeni broj migranata iz napuštenih objekata u privremeni prihvatni centar Miral. Nakon toga smo evidentirali dva požara u tim napuštenim objektima u naseljima Polje i Glinica, što je vjerovatno posljedica njihove ljutnje zbog našeg postupka. Najvažnije je da nije bilo povrijeđenih u ovim incidentima – dodao je Kljajić i naglasio kako se istražne radnje nastavljaju.\nPrethodni članakStigli rezultati testiranja 37 uzoraka poslanih iz Bihaća u Sarajevo\nNaredni članakPredsjednik sportskog udruženja invalida Felić Senad osuđen na 8 mjeseci zatvora zbog zloupotrebe


09-02-2019 12:46 Svet Planeta Video Zanimljivosti\nUkrajinsko-ruski zid (Foto: Jutjub)\nRuski politikolog Ivan Mezjuho izražava sumnju da će „zid“ uopšte i biti završen.\n„Projekat ’Zid‘ liči na korupcionaški projekat ukrajinskih vlasti, sudeći po tome što ne mogu da realizuju zamisao o kojoj već dugo govore. Uostalom, čak je i jedna siromašna zemlja poput Ukrajine u stanju da izgradi takvu konstrukciju. Da ne postoji užasna korupcija u organima državne vlasti, taj projekat bi već odavno bio realizovan“, kaže Mezjuho.\nS obzirom da su predsednički izbori u Ukrajini zakazani za kraj marta, ekspert smatra da ukrajinski političari koriste ovu temu kao izborni pi-ar i da će najverovatnije nastaviti u tom duhu.\n„U skorije vreme niko neće završiti taj ’zid‘. I, generalno govoreći, oni ni ne nameravaju da ga završe, već samo da govore o njemu. To su puste reči i nisu jasna obećanja koja daju sopstvenom narodu, koji u ovom trenutku najmanje razmišlja o nekakvim ’zidovima‘, već gleda kako da preživi u teškim socijalno-ekonomskim uslovima, koji se samo pogoršavaju zato što ukrajinske vlasti zauzimaju antirusku poziciju“, ističe Mezjuho.\nPritom, Slobodjan je naglasio da je u nekim oblastima, poput Harkovske oblasti, izgradnja pograničnog objekta već skoro završena, a da je planirano da „zid“ bude u potpunosti završen 2021. godine.\nRuski eksperti ovaj projekat smatraju besmislenim i podsećaju da još od Drugog svetskog rata nijedna zemlja na svetu nije izgradila tako nešto da bi se zaštitila od oružane agresije.\nKako navode stručnjaci, na delovima granice sa Rusijom ukrajinske vlasti su podigle žičane ograde, koje se obično grade da bi se zemlja zaštitila od ulaska izbeglica, ilegalnih migranata ili krijumčara. Međutim, iz Rusije niko ne beži u Ukrajinu, pa nemaju od čega da se štite. Štaviše, dešava se sasvim suprotno — od 2014. godine stotine hiljada Ukrajinaca je, bežeći od rata, izbeglo u Rusiju.\nUkrajinska vlada je ukupnu vrednost „zida“ procenila na četiri milijarde grivni (148 miliona dolara po trenutnom kursu). Građevinski radovi su počeli 2015. godine u uslovima naglog pada ukrajinske ekonomije. Jacenjuk je uspeo da izdvoji iz državnog budžeta oko 3,7 miliona dolara i pregovarao je o pomoći sa evropskim vlastima. Evropska unija je 2015. godine obezbedila za ukrajinsku pograničnu službu oko 33,4 miliona dolara, a deo tih para je bio namenjen izgradnji „zida“. Uprkos takvim značajnim investicijama, u Harkovskoj oblasti izgrađeno je samo 10 kilometara ograde, a 2016. godine Evropljani su prestali da izdvajaju novac za projekat. Od tada je finansiranje „zida“ znatno smanjeno.\nPročitajte OVDE kako to Putin spasava svet.


Maturanti kao privrednici | 058.ba\nSreten Mitrović - 28. aprila 2012.\t058.ba\nROGATICA – Pod motom „Za ono što vrijedi novac ne štedi“ maturanti oba odjeljenja ekonomske struke Srednje škole , uz podršku lokalnih privrednih i javnih preduzeća, prošlog četvrtka, održali su drugu prezentaciju preduzeća za vježbe kao dio praktične nastave iz redovnog nastavnog plana i programa.\n– Prezentacija je dio projekta EKO NET koji uz partnerstvo sa Ministarstvom za prosvjetu i kulturu Republike Srpske sprovodi „KulturKontakt“ i Savezno ministarstvo za nastavu, umjetnost i kulturu Austrije. U školi formirana su četiri preduzeća za vježbu koja virtuelno imaju sve elemente koje imaju prava preduzeća. Tu su „radnici“, poslovni prostor, proizvodnja, komercijala, korespodencija, prodaja, novac, računovodstvo i sve drugo što prati svako realno preduzeće, reče mentor projekta i profesor praktične nastave Pejka Delić.\n– Preduzeće „Kiflica“ , dodaje ona, bavi se „trgovinom“ na malo proizvodima od brašna – hljeb, razna peciva, koleči i ostala tjestenina. „Pikolino“ je takođe trgovinsko preduzeće čija je „djelatnost“ trgovina na malo mješovite robe, „Sweety Tweety“trguje sportskom opremom, a „Bumerang“ bezalkoholnim pićima.\nOvogodišnjom prezentacijom, koja je izazvala veliko interesovanje ostalih učenika i profesora u školi, ali i građana, učenici su pokazali ozbiljnost u radu i stečena iskustva će im sigurno dobro doći kada budu sutra radili u stvarnim preduzećima smatra profesorka Delić. Učenica Mirjana Petrović kaže da rad u preduzećima za vježbe učenike usmjerava na timski rad, ažurno i uredno izvršavanje postavljenih obaveza, a prezentacija, iako virtuelna, bila je u neku ruku kruna našeg višemjesečnog rada. Ono što nas posebno raduje, dodala je ona, je to što su prava preduzeća u našoj opštini prepoznala naš trud i materiojalno podržali prezentaciju, na čemu im se posebno zahvaljujemo.\nOznake: maturanti, Ministаrstvo, preduzeće


Erikson i Epl "zakopali ratne sekire"\nErikson i Epl „zakopali ratne sekire“\nŠvedski telekomunikacioni gigant Erikson i američka tehnološka kompanija Epl okončali su danas sudski spor oko patenata za mobilne uređaje, postigavši globalni ugovor o licenciranju, čime je otvoren put za ostvarivanje saradnje dva tehnološko-industrijska giganta, javlja njujorška agencija „Blumberg“.\n„Uslovi ugovora su poverljivi“, navodi se u saopštenju Eriksona, ali „obuhvataju unakrsno licenciranje patenata po osnovnim standardima dve kompanije (uključujući GSM, UMTS i LTE standarde)“, prenosi agencija Frans pres.\n„Osim toga, ugovorom se okončavaju svi sporovi između kompanija povezani sa kršenjem prava na korišćenje patenata“, navodi se u saopštenju Eriksona.\nKako podseća Frans pres, švedska kompanija je ranije podnela tužbu u Britaniji, Nemačkoj i Holandiji zbog neovlašćenog korišćenja njene tehnologije u Eplovim ajfonima i drugim bežičnih uređajima.\nS obzirom na činjenicu da Erikson više ne proizvodi mobilne telefone, ova kompanija je i dalje vodeći proizvođač opreme za mobilne mreže, i poseduje preko 35.000 tehnoloških patenata i 100 ugovora o licenciranju patenata širom sveta, navodi Frans pres.


Lagard: Niko ne izlazi kao pobednik iz trgovinskog rata | Nova Ekonomija\nLagard: Niko ne izlazi kao pobednik iz trgovinskog rata\nNiko ne izlazi kao pobednik iz trgovinskog rata, izjavila je direktorka Međunarodnog monetarnog fonda Kristin Lagard.\nUpozorava i da će ekonomski efekat američkih uvoznih carina biti ozbiljan, ako druge države odgovore sopstvenim trgovinskim ograničenjima, prenosi agencija Rojters.\n"Makroekonomski uticaj će biti ozbiljan, i to ne samo ako SAD preduzmu akcije, već naročito ako se druge države odluče na odmazdu, posebno one koje bi bile najviše pogodjene takvim merama SAD, kao što su Kanada, Evropa i pre svega Nemačka", izjavila je Lagard za francuski radio RTL.\n"U takozvanom trgovinskom ratu, vođenom recipročnim povećanjem uvoznih tarifa, niko ne pobeđuje, i obično su gubitnici na obe strane", navela je Lagard, i izrazila nadu da američki predsednik Donald Tramp neće realizovati pretnju o uvođenju carina.\nDirektorka MMF-a je, takođe, upozorila da je svaka trgovinska pretnja rizična po rast svetske ekonomije, i da bi carine dovele do nižeg globalnog rasta i usporavanja trgovine.\nTramp je u utorak ponovio da će uvesti visoke carine na uvoz čelika i aluminijuma, upozoravajući EU da će joj zadati udarac s "velikim porezom" zbog ne tako dobrog tretmana SAD kada je reč o trgovini.\nNJegovi komentar izazvali su reakcije širom sveta, dok su pojedina američka preduzeća i zakonodavci upozorili na rizik od izbijanja trgovinskog rata koji bi naštetio američkoj ekonomiji.


Snimljeni Alfa Romeo MiTo facelift i Giulietta facelift\n5 Avg 2015 - 21:02 Top secret Link\nNakon zvanične promocije nove Giulije i najave brojnih novih modela, Alfa Romeo priprema i restilizovane verzije aktulenih modela MiTo i Giulietta.\nTo povrđuju i špijunske slike, a što se promocije tiče MiTo facelift se može očekivati u prvim mesecima 2016.\nNajveće vizuelne izmene će po svemu sudeći pretrpeti prednji deo MiTa (maska, branik), a verovatno i unutrašnjost. Takođe, i MiTo facelift će dobitri redizajnirani logo marke, već promovisan nedavno sa Giulijom.\n"Uhvaćena" je i Giulietta facelift, kod koje se takođe očekuju vizuelne izmene i novi logo, kao i doterivanje unutrašnjosti.\nKompletno nova Giulietta bi mogla da se pojavi krajem 2018. ili početkom 2019. godine. Za sada nema mnogo detalja, ali ovaj hatchback sa petora vrata bi trebalo da konkuriše Audiju A3, BMW-u Serije 1 i Mercedesu A klase.\nNavodno će i Alfa MiTo dobiti zamenu, ali se MiTo II može očekivati najranije 2019. Ova entry-level Alfa bi mogla da koristi tehničku bazu Fiata 500 L / 500X, a jedan od motora u ponudi bi mogao da bude 1,4 litarski agregat.


Tag: usne || story.rs\nPet meseci nakon porođaja Nina Janković donela veliku odluku: Ivanka je spremna za novo poglavlje!\nĆerka Nine Janković 2. oktobra napuniće pet meseci, a mama, koja je svojoj princezi posvetila svaki trenutak, donela je važnu odluku.\nVelika bol Anje Mit: Glumica neutešna, ostala bez voljenog čoveka (FOTO)\nSuze Anje Mit i bol koju glumica oseća, povodom gubitka voljenog čoveka, teško je rečima opisati. Ipak, ona je poslednje zbogom važnoj životnoj figuri, odala dirljivom porukom.\nFotografija Nemanje Stevanovića zapalila mreže - Pevač više ne izgleda isto!\nPromena Nemanje Stevanovića ne prestaje da se komentaršie!\nDAN ZAPOČINJE TOPLOM LIMUNADOM: Evo kako izgleda ishrana doktorke Katarine Bajec i šta vam savetuje da obavezno sledite\nKatarina Bajec otkriva svoje male tajne za zdrav život.\nSavršeno stilizovani i ludi od ljubavi: Igor Lazić Nigor i njegova surpuga oduševili prisutne na reviji Verice Rakočević (FOTO)\nSuzana i Igor Lazić nigor pojavili su se savršeno stilizovani i nasmejani na reviji kreatorke Verice Rakočević koja je obeležila tri decenije svoga rada.\nSMELO I RAZIGRANO: Kombinacija Jelene Karleuše oduševila javnost, a tek da vidite TAŠNU (FOTO)\nStil Jelene Karleuše naširoko je poznat kao svetski i glamurozan, a ovaj put pevačica je podigla sve na viši nivo i zadala "domaći zadatak" ostalim zvezdama.\nSVETSKI, A LEŽERNO: Izgled Ane Ivanović želećete da iskopirate ove jeseni (FOTO)\nStil Ane Ivanović neretko je tema komentarisanja, a poznato je da i najstroži kritičari teniserki uvek udele najviše ocene.\nKuvali smo sa Miljanom Gavrilović: Pasta sa zdravim sastojcima koju ćete obožavati (VIDEO)\nMiljana Gavrilović odlična je kuvarica u šta smo se uverili nedavno kada nas je ugostila u svom domu u Zemunu. Pripremila nam je jelo koje ona i njeni ukućani obožavaju, a pohvalila se da su osim taljatela spremljenih od belog brašna, svi ostali sastojci zdravi.\nDobro razmislite ukoliko želite da povećate usne: Ovako izgleda ceo postupak koji nije nimalo bezazlen!\nBeauty reporter: Dva koraka do SAVRŠENIH USANA!\nPOGAZILA OBEĆANJE: Kajli Džener posle tri meseca PONOVO POVEĆALA USNE\nZašto nam veoma često balzami ne pomažu kod suvih usana?\nKako da dobijete punije usne uz pomoć četkice za zube\nAna Bekuta ostala bez daha: Milutin Mrkonjić svoju izabranicu iznenadio skupocenim poklonom vrednim čak 25.000 evra!\nMilutin Mrkonjić poklon za Anu pažljivo je birao, a kada je konačno odlučio čime će je obradovati nije žalio pare, iskeširao je 25.000 evra.\nPre više od decenije nagađalo se o njihovom odnosu: Evo kako Nataša Bekvalac danas komentariše Novaka Đokovića\nEmotivni život Nataše Bekvalac neretko je tema javnosti, a sada su je posle deset godina ponovo pitali za muškarca sa kojim su je nekada povezivali, Novaka Đokovića.\nOva fotografija je dokaz šta je Sloboda Mićalović radila na svom licu (FOTO)\nFotografija Slobode Mićalović koju je glumica objavila na svojim društvenim mrežama, a koja je stara preko dvadeset godina navela je njene pratioce da se zapitaju o tome da li je zvezda imala izvesne korekcije na svom licu.\nZnate ga iz serija, a niste znali ko mu je tata! Ovaj glumac je sin Branimira Brstine (FOTO)\nSin Branimira Brstine krenuo je očevim stopama, a svojevremeno smo ga gledali u popularnoj seriji, u kojoj je osvojio simpatije publike.


Snežana Krivokapić - Stevan Veljović\nU slučaju „Železnica Srbije“ reč je o iznosu od 181,8 miliona evra i oko 15 miliona dolara, što je po tadašnjem kursu 20,2 milijarde dinara. Nakon toga i prilikom sastavljanja finansijskih izveštaja je ovo preduzeće pribeglo računovodstvenim standardima koji ne važe nigde na svetu - otpisane dugove su pretvorili u prihode. I ne samo da su ispeglali minus od oko četiri milijarde dinara koji je nastao kao razlika između prihoda i rashoda iz poslovanja, nego su zabeležili i pozamašan profit.\n- Otpisane kreditne obaveze knjigovodstveno su proknjižene u ukupne prihode preduzeća, što je prouzrokovalo da „Železnice Srbije“ posluju u 2011. sa dobitkom od oko 12,7 milijardi dinara - navodi se u odgovoru “Blicu” iz Železnica koje je potpisao Nenad Stanisavljević, direktor medija centra ovog javnog preduzeća.\nOn dalje objašnjava da je reč o zajmovima koje su „Železnice“ uzele od Međunarodne banke za obnovu (Export-Import Bank of China) pre 1990. i koje država Srbija već otplaćuje i nastaviće da plaća sve do 2033. Stoga, odlukom Vlade s kraja prošle godine ovi dugovi nisu podigli javni dug zemlje.\nKamo sreće da računovodstvena pravila „Železnice“ važe za celu privredu jer bi onda bilansi drugog državnog preduzeća “Galenike” izgledali daleko bolje. Ovo preduzeće nije moglo da naplati neka svoja potraživanja i moralo je da ih otpiše što je najviše uticalo na gubitak od gotovo 12 milijardi dinara ili 122 miliona evra. To je prema podacima sa sajta Agencije za privredne registre (APR), 12 puta više nego samo godinu dana ranije.\n- Imali smo gubitke iz tekućeg poslovanja od 22 miliona evra i još smo 14 miliona evra uknjižili na ime negativnih kursnih razlika troškova finansiranja. Otpisali smo i nenaplaćana potraživanja u iznosu od oko 86 miliona evra - navode u “Galenici” i objašnjavaju da su gubici u tekućem poslovanju rezultat nelikvidnosti i blokiranih računa zbog čega su proizvodnju nastavili tek u četvrtom kvartalu prošle godine.


Lični razvoj | ICT Časopis\nPočetna /Lični razvoj\nPromotivni čas kapuere angole u Visokoj ICT školi\nPostavio Đorđe Ilić , 3. Februar 2019 - 18:42\nU petak, 8. februara održaće se promotivni čas kapuere angole u Visokoj ICT školi. Čas će početi u 18.00 h u sali za fizičko i namenjen je studentima Visoke ICT kao uvodni čas za ovu novu aktivnost u Školi. Obuhvatiće predstavljanje veštine, učenje osnovnih pokreta, kao i osnovnih elemenata muzike kapuere.\nPročitaj više o Promotivni čas kapuere angole u Visokoj ICT školi\nWork and Travel prezentacija\nPostavio Đorđe Ilić , 18. November 2018 - 11:12\nU ponedeljak, 19. novembra u 12 časova u Visokoj ICT školi u sali 9 biće održana Work and Travel prezentacija, koja ima za cilj da mlade informiše o samoj organizaciji i programu koji nudi za njih.\nPročitaj više o Work and Travel prezentacija\nŠta je veština aktivnog slušanja i kako je steći?\nPostavio Maja Madžarević , 21. January 2018 - 22:02\n„Razlog zbog kog imamo dva uha, a samo jedna usta jeste da bismo mogli više da slušamo, a manje da govorimo“ stara je latinska poslovica. Svi je znamo, zar ne? Međutim, koliko nas je o ovome zaista razmislilo?\nZanimljiva je činjenica da čovek oko 70% svog budnog stanja provede slušajući različite sadržaje. Još zanimljiviji podatak jeste da prosečan čovek čuje svega 25-50% onoga što sluša. Zamislite, pitate nekoga kako da stignete do određene destinacije i čujete četvrtinu onoga što vam je rečeno... To objašnjava sve moje šetnje kroz pola grada (pogrešne strane grada) dok tražim nešto...\nPročitaj više o Šta je veština aktivnog slušanja i kako je steći?\nPročitaj više o Sedam tajni za siguran (ne)uspeh\nKako da prevaziđemo strahove\nPostavio Maja Madžarević , 28. October 2017 - 20:05\nKroz istoriju i evoluciju ljudi su bili plen mnogih divljih zveri. Srećom, to smo prevazišli. Međutim, jedna stvar se zadržala – stalna bojazan da ćemo biti pojedeni. Problem je u tome što ljudi koji sede pred vama i čekaju da saslušaju vašu prezentaciju zapravo nemaju te namere (verovatno).\nPročitaj više o Kako da prevaziđemo strahove\nVečernjim navikama do uspeha\nPostavio Maja Madžarević , 29. August 2017 - 9:56\nPoznate su nam priče o uspešnim ljudima koji započinju svoj dan na poseban način, ustaju rano, a zatim obavljaju čitav spektar svojih „rituala“, obezbeđujući sebi tako savršen početak novog dana i mogućnost za produktivnije ulaganje svog vremena.\nMeđutim, šta je sa periodom koji prethodi odmoru, procesuiranju svih dnevnih informacija, obnovi ćelija u našem organizmu?\nPročitaj više o Večernjim navikama do uspeha\nOve stvari obavezno izbegnite na razgovoru za posao\nPostavio Maja Madžarević , 10. June 2017 - 19:48\nMožda vam je poznata činjenica da je razgovor za posao trenutak kada naša “brbljiva” usta izgovaraju sve ono što smo se pola sata ranije zakleli da nećemo izgovoriti. Prezauzeti mozak se bavi pitanjima poput: “Šta će sledeće da me pita?”, “Da li izgledam smešno?”, “Šta sada treba da kažem?”… Imajući ovo u vidu jasno nam je zašto su mnoga svetska istraživanja pokazala da su razgovori za posao nekada glavni okidači da sjajan, kreativan i inovativan kandidat ne dobije posao na kome bi sigurno iskazao sav svoj potencijal.\nPročitaj više o Ove stvari obavezno izbegnite na razgovoru za posao\nPročitaj više o Kouč – ko je i šta radi?\nDeset pravila uspešnosti\nPostavio Dušan Mijajlović , 19. May 2017 - 3:05\n"Jednom kada probaš leteti, hodaćeš zemljom sa očima okrenutim ka nebu, zato što si gore bio i zato što se gore želiš vratiti."\nPročitaj više o Deset pravila uspešnosti\nRukovanje – ko, kad, kako?\nPostavio Maja Madžarević , 9. May 2017 - 18:38\nJeste li se zapitali šta raditi kada se upoznajete sa nekim ko je na višoj poziciji od vas na poslu? Pružiti ruku ili čekati da to druga osoba uradi? I kada pružite ruku kako bi to trebalo da izgleda kako biste ostavili najbolji mogući prvi utisak i mišljenje kod sagovornika da ste vredni, samopouzdani, kompetentni?\nPročitaj više o Rukovanje – ko, kad, kako?


SPREMNI ZA JUBILARNI BEER FEST - OČEKUJE SE 40.000 STRANACA - Beograduživo.rs\nHome»GRADSKA DEŠAVANJA»Kultura i zabava»SPREMNI ZA JUBILARNI BEER FEST – OČEKUJE SE 40.000 STRANACA\nSPREMNI ZA JUBILARNI BEER FEST – OČEKUJE SE 40.000 STRANACA\nAutor NR InTeam /\t 10. августа 2017. Kultura i zabava\nOve godine od 16. do 20. avgusta održava se 15. po redu Beer Fest na svima već poznatom mestu – park Ušće. Ove godine obeležavaju se dva jubileja: 15 godina od početka manifestacije i 30 godina od filma Oktoberfest. Svi posetioci moći će da uživaju u velikom broju domaćih i inostranih grupa i izvođača.\nTokom ovih 14 godina, festival je posetilo oko 8 miliiona ljudi, a kako navodi gradski menadžer Vesić, ove godine se očekuje između 30 i 40 hiljada posetioca iz inostranstva i oko 5 miliona evra prihoda.\nTokom Beer Festa, menja se režim saobraćaja na 20 gradskih linija tj. konkretne izmene će otpočinjati svakog dana dva sata pre početka programa, i trajati još dva sata nakon završetka. Petu godinu za redom, biće organizovan besplatan prevoz posetioca u Beogradu i to na sledećoj trasi – glavna Železnička stanica – Sajam – Banovo brdo, Trg Republike, TC Piramida i linija do Zemunskog keja.\nŠto se tiče bezbednosti, u održavanje festivala biće uključeno više stotine policajaca, 400 redara, 300 komunalnih radnika, 25 lekara sa pet sanitetskih vozila.\nSledeća vest POŽAR NA VOŽDOVCU – GORELA GARAŽA


DODIK OPET RUŠI DRŽAVU: „Rješenje je da se BiH podijeli na tri nezavisna entiteta koji bi sarađivali kao suvereni DRŽAVNI FAKTORI i potpisali automatski dogovor o slobodi prolaza ljudi…“ – Ekspresno\nHome Politika DODIK OPET RUŠI DRŽAVU: „Rješenje je da se BiH podijeli na tri nezavisna entiteta koji bi sarađivali kao suvereni DRŽAVNI FAKTORI i potpisali automatski dogovor o slobodi prolaza ljudi…“\nDODIK OPET RUŠI DRŽAVU: „Rješenje je da se BiH podijeli na tri nezavisna entiteta koji bi sarađivali kao suvereni DRŽAVNI FAKTORI i potpisali automatski dogovor o slobodi prolaza ljudi…“\nSrpski član Predsjedništva BiH Milorad Dodik rekao je da povratak islamskih boraca sa sirijskog ratišta predstavlja trajni problem BiH, a da bezbjednosnu situaciju komplikuje to što je u BiH poslije rata ostao određeni broj “spavača”\n“U BiH ulazi veliki broj migranata, zbog čega smo posebno oprezni. Naš stav je da za migrante nema mjesta u Republici Srpskoj, a njima se posebno bavi ekipa naših mladih ljudi iz Ministarstva unutrašnjih poslova (MUP)”, rekao je Dodik za “Alo”.\n“Oni pokušavaju da me tako pritiskaju, a ja mislim da ne uspijevaju jer ja živim u takvim okolnostima 20 godina”, istakao je Dodik.\nKomentarišući pisanje njemačkog lista “Welt” da Rusija u Republici Srpskoj planira vojnu bazu, Dodik je rekao da je to potpuna laž, te da se lažima pokušava napraviti šteta Republici Srpskoj.\n“U ovoj BiH nam nije ponuđeno ništa zbog čega bismo u njoj ostali. Svih ovih godina imali smo samo opstrukcije i osporavanja Republike Srpske. Zašto bismo bili u nečemu što nas neće i zašto bi neko ko nas neće htio da budemo tu?”, pita Dodik.\nU svakom slučaju, sve što bi muslimani preduzeli protiv Srpske, bilo bi nelegitimno. Oružane snage BiH ne mogu da djeluju bez odluke Predsjedništva, ali se nikada neće desiti da srpski član glasa za to”, naveo je Dodik.\n“Htjeli su da nam ubace federalni MUP na teritoriju Republike Srpske, navodno, da kontroliše migrante, pa smo mi to odbili. U ekstremnoj situaciji kada bi neko naredio da policija Federacije BiH uđe u Republiku Srpsku, to bi bila agresija i kršenje Ustava i Dejtona. Isto važi i za eventualno reagovanje NATO, ali mislim da je to nerealno, jer je prošlo vrijeme unilateralnih akcija”, naveo je on.\nOn je podsjetio da je političko rukovodstvo Srpske jasno reklo da ne prihvata nametnuta rješenja visokih predstavnika i da će se kad-tad “obračunati” sa tim (nametnutim) odlukama.\n“Mi smo za Dejtonski sporazum i čekamo trenutak kada će i drugima u okruženju biti jasno da je taj razlog sasvim dovoljan za unilateralnu akciju koju ćemo preduzeti. Za to nema propisanog termina, ali niko ne treba da posumnja u naše namjere da ćemo se boriti za poziciju srpskog naroda na najbolji mogući način”, poručio je srpski član Predsjedništva BiH.\nPrevious article STIGLA KAZNA ZA OSNIVAČICU JEZIVE SEKTE: Umjesto Isusovog uskrsnuća dočekao ih je pakao, sljedbenike je držala kao robove i tukla kako bi iz njih izbacila zle duhove…\nNext article IZETBEGOVIĆ PONOVO IZDAO BiH: SA DODIKOM I ČOVIĆEM dogovorio formiranje vlasti i VIJEĆA MINISTARA BIH


Raspored kardio i vežbi snage, efikasnost treninga\nIako su neverovatne prednosti kombinovanog treninga objašnjene u velikom broju istraživanja, obožavatelji fitnesa i dalje imaju istu nedoumicu: Da li raspored kardio i vežbi snage utiče na efikasnost treninga?\nOva dilema u fokusu je nekoliko istraživanja koje je sproveo Odsek za biologiju fizičke aktivnosti na univerzitetu u Finskoj. Međunarodna grupa istraživača sa profesorom Keijo Häkkinenom na čelu, i studentom doktorskih studija Moritzom Schumannom kao koordinatorom, uključili su u istraživanje gotovo 200 sportskih rekreativaca, zdravih muškaraca i žena, kao i sportiste koji se bave sportovima izdržljivosti u periodu od 2011. do 2013 .da bi pomno istražili ovu temu. Prvi rezultati ovih istraživanja koji su uključivali fizički aktivne muškarce nedavno su objavljeni u dva međunarodno priznata stručna časopisa.\nIzgled nove studije koja uključuje istraživanje akutnih odgovora na fizičku aktivnost i hroničnih adaptacija na trening\nUčesnici ovih istraživanja (Schumann i saradnici. 2014a, 2014b) bili su muškarci između 18 i 40 godina starosti koji su pod supervizijom imali kardio trening i odmah nakon toga trening snage ili obrnuto 24 nedelje (2 do 3 kombinovana kardio i treninga snage svake nedelje).Istraživači su hteli da utvrde da li se neposredne anaboličke posledice jednog treninga razlikuju kada je u pitanju njihov raspored i da li će se ovakve razlike primetiti kada su u pitanju psihološke adaptacije koje je izazvalo 6 meseci treninga. Dok prolongirane aerobne vežbe mogu „oslabiti“ mišiće koji se koriste za vreme treninga i u osnovi smanjiti sposobnost podizanja teškog tereta za vreme treninga snage koji usledi nakon kardio treninga, istraživači su očekivali da primete manje pozitivne anaboličke efekte koji bi imali negativan uticaj na prilagođavanja kada su u pitanju snaga mišića i mišićna masa u grupi koja je imala prvo kardio trening, u poređenju sa grupom koja je počinjala svaki trening vežbama snage.\nUprkos razlikama u vremenu potrebnom za oporavak, raspored treninga nije imao uticaja na adaptacije u dužem vremenskom periodu.\nZaista, ova studija je, kao što se očekivalo, pokazala da anabolički odgovori koje izaziva jedan trening kao da su manje pozitivni u grupi koja je trening počinjala kardio vežbama. Na ovo su posebno ukazivale smanjene koncentracije testosterona za vreme oporavka koji traje do dva dana, a koje mogu imati štetan uticaj na optimalan rast mišića i razvoj snage. Ipak, ova početna razlika između vremena potrebnog za oporavak više nije bila primetna nakon 24 nedelje treninga i obe grupe su u stvari unapredile svoje fizičke karakteristike i veličinu mišića na gotovo istom nivou.\nSnaga treninga i/ili učestalost treninga mogu igrati ključnu ulogu\nNa osnovu ovih rezultata, istraživači su zaključili da raspored treninga kada je u pitanju kombinacija kardio i vežbi snage naizgled nema uticaja na biološke adaptacije, tako da raspored zavisi od ličnih preferenci. Ipak, imajuću u vidu da je u ranoj fazi treninga, oporavak grupe koja počinje kardio treningom trajao duže, treba biti oprezan kada su u pitanju snažni i/ili veoma česti treninzi. Dva do tri kombinovana kardio i treninga snage sedmično, svaki između 90 i 120 minuta, ne prave razliku kada je u pitanju prilagođavanje ukupne spremnosti i kompozicije tela između ta dva različita rasporeda treninga. Ipak, da li se ovi rezultati mogu primeniti i na obožavaoce fitnesa koji treniraju već duži vremenski period, ili sportiste koji obično upražnjavaju mnogo jače treninge, tek treba istražiti.\n⇐ Vežbanje poboljšava funkciju srca jer utiče na električne centrale ćelija\nBavljenje fizičkom aktvnošću nakon srednjeg doba snižava rizik od demencije ⇒


Praksa - Alexonlineshop\nHome » Praksa\nUSAGIC eCommerce Solutions, kompanija sa 8 internet prodavnica u zemlji i regionu raspisuje konkurs i poziva sve mlade da se prijave na jednomesečnu plaćenu praksu za poziciju – Administrativni radnik u call centru. Smatramo da je ovo idealna prilika za studenta ili mladu osobu da stekne znanja iz prve ruke od uspešne kompanije iz oblasti eCommerca koja je danas jedna od najbrže rastućih grana, a takođe i zaradi džeparac.\nZašto baš praksa kod nas?\nOvo nije praksa na kojoj ćeš zaposlenima ići po doručak, gde ćeš samo nositi i overavati papire ili kuvati čaj. Ovo je program kroz koji dobijaš priliku da radiš, učiš i usavršavaš se, u jednoj od najbržih rastućih grana – eCommercu. Kroz rad u različitim segmentima naše kompanije, smatramo da je ovo idealna šansa za mladu osobu da stekne osnovna znanja o internet trgovini i zaradi džeparac, a da sa druge strane i mi napravimo bazu potencijalnih budućih kolega. Praksa će se realizovati u periodu od mesec dana, kompanija traga za 2 idealna praktikanta koji će raditi po ½ radnog vremena.\nAdministrativni radnik u call centru\nProgram će praktikant započeti obukom od strane zaposlenih. Tokom celog rada, praktikant će konstantno biti usmeravan od strane zaposlenih a takođe će imati i slobodu da iznese svoje predloge za unapređenje samog programa praksi kao i celokupnog rada. Konkretna zaduženja:\nOdgovaranje na poruke na društvenim mrežama\nOdgovaranje na tawk\nPreslušavanje glasovnih poruka\nPozivanje kupaca radi određenih provera\nRazgovori sa kurirskim službama.\nNakon analize pristiglih prijava, ukoliko tvoja prijava bude među najbolje ocenjenima, bićeš pozvan, odnosno, pozvana na intervju.


Izvor: B92, 17.Jun.2021, 21:00\nB92: Šta predviđa Rezolucija o Srebrenici koju je usvojila Skupštna Crne Gore?\nN1 televizija: BNV poziva Srbiju da sledi Crnu Goru i usvoji rezoluciju o genocidu u Srebrenici\nIzvor: B92, 18.Jun.2021, 07:33\nSarajevo -- Član Predsedništva BiH Željko Komšić ocenio je da je "Rezolucija o genocidu u Srebrenici", koju je usvojila Skupština Crne Gore "civilizacijski čin"...On smatra da bi Bosna i Hercegovina i Srbija "morale da učine isto"...Komšić je pozdravio usvajenje Rezolucije, koja je doneta uz...\nSkupština Crne Gore usvojila Rezoluciju o Srebrenici. Poslanici, njih, 55 je glasalo za, 19 protiv, 7 uzdržanih. Amandmani poslanika Demokratskog fronta na Rezoluciju o Srebrenici nisu prihvaćeni. Rezolucija o "genocidu" u Srebrenici je u tački 3. propisala i zabranu javnog negiranja...\nIzvor: Deutsche Welle, 18.Jun.2021\nSkupština Crne Gore usvojila je Rezoluciju kojom se osuđuje genocid u Srebrenici i smenila ministra pravde zbog izjave da se genocid nije desio. Sada je blokiran rad parlamenta, a pitanje je i šta će biti s vladom...Skupština Crne Gore usvojila je dvotrećinskom većinom rezoluciju kojom se priznaje...


Ruski sistem - povratak u svoje telo - Sputnjik Srbija\n07:00 22.03.2015 (osveženo 16:19 05.10.2015) Preuzmite kraći link\nNarodi koji su tokom svoje istorije mnogo ratovali imaju razvijene borilačke veštine koje se i dan danas čuvaju i neguju. Pored najpoznatijih kao što su japanski karate, korejski tekvondo, ali i izraelski krav maga, postoje i ruske borilačke veštine.\nNajpoznatija je sambo, ali je sve više popularan i ruski sistem, koji se koristi prilikom treniranja pripadnika specijalnih snaga, ali i tajnih službi i policije širom sveta.\nRuski sistem, odnosno, sistema, kako je nazivaju Rusi, vuče korene iz starih slovenskih borbenih veština još iz desetog veka, a pedesetih godina prošlog veka sistematizovane su pod uticajem sovjetskih naučnih istraživanja na polju biomehanike i neurofiziologije. Ova borilačka veština predstavlja skup znanja o borenju i fizičkoj kulturi, a s obzirom da veština nije stvorena u celini od jedne osobe, postoje pojedinci koji su razvili sopstvene pristupe.\n© Foto : fireman54kstovo\nSambo – samoodbrana bez oružja (Video)\nS obzirom na to da ovih pojedinaca ima nekoliko u Rusiji i van nje, isto tako postoji i nekoliko varijacija te borilačke veštine, među kojima je i sistema Homo Ludens, što u prevodu znači čovek koji se igra, čiji je tvorac Aleksandar Kostić iz Srbije.\nOn za Sputnjik kaže da sistemu od drugih borilačkih veština najviše odlikuje sloboda pokreta, to jest, sloboda interpretacije.\nAleksandar kaže da u svetu danas postoji nekoliko različitih sistema — sibirski vijung, sistem rjabko, sistem izvor, i druge. Prema njegovim rečima, ta borilačka veština predstavlja mešavinu raznih ruskih tradicionalnih veština koje su vremenom modernizovane. Takođe, kaže Aleksandar, postoje razni pristupi vežbanju — neki više pažnje posvećuju disanju, dok drugi uvežbavaju pokrete.\n„Moderni sport, odnosno, moderno bavljenje telom predstavlja neku vrstu industrijalizacije fizičkog izgleda. Telo nam služi kao instrument za ostvarenje cilja, a jedini cilj jeste da uživamo u odrazu svog tela dok se gledamo u ogledalu. Upravo to povećava akcioznost, jer čovek u tom slučaju stalno teži da bude lepši, brži i jači. Sistema, sa druge strane, nudi povratak u svoje telo — vi vežbate zarad samog vežbanja i kvalitetnog osećaja koji vežbom dobijate. Cilj vežbanja jeste da se dobro osećate u svom telu. Takve su i vežbe, one su u skladu sa gravitacijom. Slično je i kad uporedimo narodnu igru sa baletom — dok narodna igra uživa u gravitaciji i ljudi igrom slave život, balet zahteva savršenstvo pokreta, a telo se instrumentalizuje da postane perfektno“, kaže Kostić.\nSistema, prema njegovim rečima, nudi vežbe u prirodi, vežbe sa štapom, nožem, bičem, kao i vežbe disanja. Vežbajući, kaže on, čovek pokušava da smesti svoj duh u svoje telo, „kao kad čovek sedne u fotelju da se smiri“.\nSvako kome ovo deluje interesantno i oseća se sposobnim može da trenira Sistemu, smatra Aleksandar, nevezano da li je muškarac ili žena i koliko godina ima. Za razliku od drugih borilačkih veština gde se akcenat stavlja na uvežbavanje konkretnih tehnika, sistema teži da nauči čoveka niz osnovnih ideja i principa koji će mu omogućiti da improvizuje i da nađe spontana rešenja u borbi.\nU više gradova u Srbiji postoje škole gde se može trenirati sistema, a instruktori su mahom bivši Aleksandrovi učenici koji su zavoleli ovaj sport i nastavili da prenose znanja na sve koji bi želeli da usavrše svoje telo i pokrete.\nsamoodbrana, Sambo, Sistema, Srbija


U Svečanoj sali zgrade Okružnog načelstva održana je svečana sednica Opštinskog štaba za vanredne situacije povodom Međunarodnog dana civilne zaštite.\nNa dnevnom redu našle su se tri tačke: obraćanje komandanta Opštinskog štaba za vanredne situacije opštine Gornji Milanovac povodom obeležavanja Međunarodnog dana civilne zaštite,informacija o dostignutom nivou izgrađenosti sistema zaštite i spasavanja opštine Gornji Milanovac i razmatranje inicijative za popunu jedinica civilne zaštite opšte namene na teritoriji opštine Gornji Milanovac.\nSektor za vanredne situacije organizovao je, u saradnji sa Inicijativom za prevenciju i spremnost u slučaju katastrofa za region Jugoistočne Evrope (DPPI SEE), seminar pod nazivom „Priprema lokalne zajednice za reagovanje u vanrednim situacijama“, u okviru kojeg je obeležen i Svetski dan civilne zaštite.\nSednicom je predsedavao predsednik opštine i komandant Štaba Dejan Kovačević, a pored članova Štaba prisustvovali su i načelnik Moravičkog upravnog okruga Slobodan Jolović, načelnik Odeljenja za vanredne situacije Moravičkog okruga Dragiša Broćić, predstavnici lovačkog udruženja Vojvoda Milan Obrenović i predstavnici mesnih zajednica.\nPredsednik opštine pozdravio je prisutne članove Štaba i izrazio zahvalnost što su došli na današnju svečanu sednicu. Prema njegovim rečima želi pre svega dapruži podršku novom načelniku Opštinskog štaba i istakao da je uveren da će gospodin Dimitrijević, kao iskusan vojni oficir, uspeti da ispuni sve zadatke na ovoj novoj funkciji.\n„Opština Gornji Milanovac je svesna rizika koji postoje, ne samo kod nas, već i na nivou Moravičkog okruga i mi smo spremni da se uključimo u sve zajedničke aktivnosti“, rekao je predsednik opštine.\n„Okružni štab za vanredne situacije doneo je preporuku štabovima u Čačku, Gornjem Milanovcu, Lučanima i Ivanjici da do kraja meseca izvrše popunu jedinica civilne zaštite za opšte namene tako što će Čačak popuniti formacije najmanje tri čete sa 360 ljudi, a ove tri opštine po jednu četu sa 120 ljudi. Tako ćemo imati 720 ljudi na raspolaganju da angažujemo u svakom trenutku i ako tom broju dodamo poverenike i zamenike poverenika civilne zaštite po mesnim zajednicama, na teritoriji Moravičkog okruga ćemo imati na raspolaganju oko 3000 ljudi“, istakao je načelnik Moravičkog upravnog okruga Slobodan Jolović.\n„Cilj je da se do kraja maja formiraju operativne jedinice, za našu opštinu na nivou čete do 120 ljudi, koje će biti opremljene, obučene i osposobljene. Kratak je rok da se to ispuni i mi ćemo uložiti maksimalni napor da to ostvarimo. Danas smo videli i dobru volju privrednih društava i lovačkog udruženja da uzmu učešće u tome i nadam se da ćemo ispoštovati ovaj rok. Procenjeno je da opštini Gornji Milanovac treba oko 760 ljudi organizovanih u 13 samostalnih vodova (na teritorijalnom principu) i 2 samostalna odeljenja“, rekao je Milorad Dimitrijević, novi načelnik Opštinskog štaba za vanredne situacije opštine Gornji Milanovac.


Novopazarska peciva, torte, medenjake, kao i čuveni specijalitet iz ovih krajeva - sandžačke mantije, prezentovaće domaćim i stranim kupcima na ovoj manifestaciji firme NP-Produkt i Planet Balkan Food.\n"Čuli smo za dobra iskustva izlagača na prošlogodišnjem sajmu Culinaria, i sada i mi želimo da upoznamo strane kupce, a pre svega one iz regiona, sa visoko kvalitetnim, domaćim proizvodima iz Novog Pazara. Verujemo da će naš slatki program i mantije zadovoljiti i najprobirljivije kupce i spremni smo za izvoz na tržišta zemalja u regionu, a planiramo i ulaz na EU i svetsko tržište" - izjavio je Faris Hadžifejzović, direktor firme Planet Balkan Food poznate po proizvodnji mantija.\nPrvi sajam fine hrane Culinaria održan je u Beogradu u septembru prošle godine. Tada su se na jednom mestu okupili vodeći proizvođači fine hrane i pića i profesionalni kupci iz regiona i Evrope (uvoznici, trgovinski lanci, predstavnici prodavnica specijalizovane hrane, HoRECA sektor i ketering kompanije).\nTokom prvog sajma Culinaria preko 3,000 posetilaca moglo je da se upozna sa proizvodima 79 kompanija iz Srbije i izlagača iz 6 drugih zemalja regiona. Organizatori sajma organizovali su dolazak 200 profesionalnih kupaca iz 14 zemalja, među kojima su bili i TESCO iz Velike Britanije, Lidl iz Hrvatske I neki od vodećih uvoznika fine hrane iz SAD-a i Kanade. Ova praksa organizovanog dovođenja kupaca iz inostranstva biće nastavljena i ove godine.\nSajam Culinaria iniciran je od strane američke agencije za međunarodni razvoj USAID i sprovodi se uz podršku USAID agrobiznis projekta. Osnovni cilj ove inicijative bio je da se omogući i manjim kompanijama iz Srbije i regiona da svoje proizvode predstave stranim kupcima, bez potrebe da se preduzeća izlažu velikom trošku izlaganja na međunarodnim sajmovima u inostranstvu.\nPored USAID-a, sajam Culinaria zbog njegovog značaja podržavaju i Ministarstvo poljoprivrede, trgovine, šumarstva i vodoprivrede, Privredna komora Srbije, SIEPA i nemačka razvojna agencija GIZ.\nKompanija Žižgin, sa desetogodišnjim iskustvom u organizovanju međunarodnih sajmova širom Evrope, izabrana je kao lokalni partner koji organizuje i realizuje Culinaria sajam u 2011. godini.


Avio-prevoznici će vraćati novac za karte u slučaju otkazivanja letova\n1. oktobra, 2021 Vesti iz Sveta Napišite komentar\nGrupa evropskih avio-prevoznika složila se juče da će refundirati novac putnicima čiji su letovi otkazani tokom pandemije korona virusa, i obavezala da će ubuduće pružati bolje informacije o pravima putnika. Pored toga što putnici čekaju da iskoriste svoju kartu ili novac za istu, ističu da će poverenje ponovo biti vraćeno između putnika i kompanije, prenose mediji.\nNakon razgovora sa Evropskom komisijom, 16 avio-prevoznika složilo se da će refundirati novac i da će bolje informisati putnike kada kompanije otkazuju letove, ali i da ponudi vaučere samo kada ih putnici izaberu, prenosi agencija Rojters. Među aviokompanijama koje su postigle dogovor su, između ostalih, “Er Frans-KLM”, “Britiš ervejz”, “Izidžet”, “Lufthanza”, “TAP” i “Viz er”.\n,,U ranoj fazi pandemije, neke avio-kompanije su gurnule vaučere putnicima, rekao je evropski komesar za pravosuđe Didije Rejnders i dodao da su se ponašale protiv pravila Evropske unije o zaštiti potrošača. On je istakao da je to bilo neprihvatljivo.\nTagovi: avio-kompanije - karte - odloženi letovi - pandemija - refundiranje novca


Postrojenje za sekundarnu separaciju otpada u Pirotu krenulo sa radom - Far\nPostrojenje za sekundarnu separaciju otpada u Pirotu krenulo sa radom\nGradonačelnik Pirota Vladan Vasić sa saradnicima obišao je postrojenje za sekundarnu separaciju otpada koje je počelo sa radom u okviru Regionalne deponije Pirot. Vasić je najavio i realizaciju milionskih projekata koji će Pirot još više učvrstiti na ekološkoj mapi zemlje kao grad koji primenjuje evropske standarde u upravljanju otpadom, javljaju Pirotske vesti.\nU izjavi za mediji gradonačelnik Pirota je rekao da je vrlo sam zadovoljan onim što je video, naglasivši da je oko tri godine rada, energije i truda uloženo da postrojenje počne da funkcioniše. Kaže da se izdvajaju sekudarne sirovine koje bi inače završile na otpadu čime se dobija više pozitivnih efekata i smanjuje količina smeća, a od nečega što se baca pravi se novac. Prema njegovim rečima postrojenje je samoodrživo i ide se korak dalje u postupak primarne separacije zajedno sa Komunalcem.\n“Podelićemo ljudima kante i pokušaćemo da ih edukujemo da razvrstavaju otpad. Zatim idemo u projekat kompostane vredne 3,5 miliona evra gde ćemo biorazgradivi otpad pretvarati u biođubrivo koje je traženo na tržištu, što će dovesti do dodatnih ušteda i produženja životnog veka. Za širenje deponije na novu ćeliju potrebno nam je još 2,5 miliona evra“, rekao je Vasić i najavio da će se u narednom periodu ovde graditi solarna elektrana.\nMedijima se obratio i direktor Regionalne deponije Pirot Nebojša Ivanov koji je kazao je da je ovaj dan veoma značajan.\n„Ovim se još čvršće Grad Pirot i ceo okrug mapira na ekološkoj mapi Srbije kao veoma važna tačka, odgovorna sredina koja primenjuje evropske standarde, počev od primarne selekcije, sekudarne separacije, ulazimo u projekat u reciklažno dvorište za građevinski otpad. Od prošle godine smo vrlo ambiciozno ušli u projekte upravljanja ambalažnim otpadom i reciklažnim otpadom“ – kazao je direktor Regionalne deponije Pirot Nebojša Ivanov.\nOd sledeće godine i u Pirotskom okrugu separacija otpada U februaru počinje probni rad linije za sekundarnu separaciju komunalnog otpada Regionalna deponija Pirot ostvarila dobit od 6,9 miliona dinara Nagrade za predškolsku ustanovu “Osmi septembar”, Leu Tričkov i Đinu Petrov na eko konkursu Regionalne deponije Pirot\nNebojša IvanovPirotPirotski okugPostrojenjeRegionalna deponijaSekundarna seperacija otpadaVladan Vasić


Corporate Innovation Conference 2019. - Biznis i Finansije\nHome\tPromo\tCorporate Innovation Conference 2019.\nby bifadmin 18. oktobra 2019.\nNajveći događaj u regionu posvećen korporativnim inovacijama, koji ICT Hub organizuje po drugi put – Corporate Innovation Conference – održaće se 22. oktobra 2019. u prostoru Belexpocentra (Beograd).\nGlavna tema ovogodišnje konferencije će biti „Potraga za novim poslovnim modelima“. Kroz predavanja, panel diskusiju i predstavljanje studija slučaja, baviće se jednim od najvažnijih pitanja na koje kompanije danas pokušavaju da odgovore – „Koji poslovni modeli će učiniti da kompanija (p)ostane relevantna u budućnosti?“.\nPosetioci konferencije će imati prilike da čuju globalne osvrte na temu, predstavljene od strane korporativnih lidera i praktičara u oblasti inoviranja, a poseban segment će biti posvećen primerima kompanija koje uspešno inoviraju u Srbiji i okruženju i koje traže nove poslovne modele kao odgovor na sve veća očekivanja korisnika i promenljivo poslovno okruženje.\n“Kompanije koje budu opstajale u budućnosti, opstajaće prevashodno zato što će razumeti načine na koje treba da rukovode inovacijama, da raspolažu resursima – materijalnim i nematerijalnim – i da primenjuju aktuelne inovacione prakse. Isto tako, bitno je da imaju zacrtan cilj i viziju, jer će samo apsolutna posvećenost tom cilju obezbediti dovoljno jak motiv za neprekidnu borbu na tržištu i stvarati stalnu potrebu za usavršavanjem i osavremenjivanjem poslovnog modela.”, izjavio je Kosta Andrić, izvršni direktor ICT Hub-a.\nICT Hub nastavlja da jača i lokalnu startap scenu, pa će tako sastavni deo konferencije ponovo biti EXPO zona, koja će pored hardverskih, obuhvatiti i softverske inovacije.\nViše informacija o konferenciji možete pronaći na zvaničnoj internet stranici https://corporateinnovation.rs/\nForum IZAZOV 2020 pomera granice organizacije događaja u...


Coca-cola sistem u Srbiji pokrenuo je novi projekat podrške vlasinskom kraju: Vlasina - čista ljubav, podrška lokalnim ugostiteljima - JUGPRESS\nVlasina – čista ljubav, namenjen je unapređenju poslovanja preduzetnika iz oblasti ugostiteljstva, a sve one koji žele da nadograde svoja znanja, unaprede svoj biznis i obogate svoju ponudu, očekuje niz besplatnih edukativnih radionica, u trajanju od 23. do 26. avgusta. Partnersku podršku projektu pružili su Kabinet ministra zaduženog za razvoj nedovoljno razvijenih opština, opština Surdulica kao i Turistička organizacija Surdulice.\nPreduzetnici koji budu učestvovali na radionicama biće u prilici da nauče više o upravljanju finansijama, promociji biznisa, e-turizmu, razvoju marketinga, brendiranju i drugim korisnim alatima za unapređenje biznisa. Vrsni predavači, poput Milana Maglova, stručnjaka iz oblasti digitalnog i social media marketinga, Slobodana Stefanovića, TV lica i poznatog kuvara, Milana Trbojevića, vlasnika sajber knjigovodstvene agencije Knjiški moljac koja nudi savete preduzetnicima u vezi računovodstvenih i poreskih pitanja i mnogi drugi, potrudiće se da, inspirativnim predavanjima, pomognu lokalnim ugostiteljima da se što bolje pozicioniraju na tržištu.\nZa učešće u projektu, zainteresovani ugostitelji mogu se prijaviti putem sajta https://vlasina-cistaljubav.rs/ ili slanjem prijave na mail info@vlasina-cistaljubav.rs.\nNedovoljno razvijene opštine na jugu Srbije dodatno su osetile težinu Covid krize, a sa naročitim izazovom susreli su se mali preduzetnici, pre svega oni koji posluju u HoReCa sektoru.\n“Vlasina je za nas druga kuća, u kojoj živimo i stvaramo već više od 15 godina od kako je fabrika vode Vlasinka u sastavu Coca-Cola Sistema u Srbiji. Stalo nam je da se ovaj kraj razvija na društveno odgovoran i održiv način u skladu sa brojnim privrednim i turističkim potencijalima koje poseduje. Verujemo da je najbolji način za to upravo podrška sjajnim lokalnim preduzetnicima iz oblasti ugostiteljstva, koji su možda i više od svih bili pogođeni globalnom pandemijom. Zato nastojimo da, ulažući svoje međunarodno iskustvo, vreme i ekspertizu, pomognemo oporavak lokalne privrede i podržimo ugostitelje da kvalitetom usluga i novim znanjima privuku i zadrže što veći broj turista”, ističe Nina Elezović, direktorka javnih poslova i komunikacija kompanije Coca-Cola HBC Srbija.\nVlasnici kafića, restorana ili seoskih domaćinstava biće u prilici da zahvaljujući projektu Vlasina – čista ljubav, podignu vidljivost i kvalitet svojih usluga, osveže ponudu i čvršće se povežu sa potencijalnim partnerima i gostima.\n“Vlasina, kao predeo izuzetnih odlika je ekološka i kulturno-istorijska oaza koju vredi upoznati, ali i gastronomski raj kojem se rado vraća. Coca-Cola Sistem tradicionalno prepoznaje značaj popularizacije Vlasine i njenih odlika i veoma smo zahvalni na partnerskoj podršci i iskrenoj želji da se osnaži sektor koji je u prethodom periodu pretrpeo ozbiljne posledice i što pre prevaziđu posledice krize”, navodi direktorka Turističke organizacije Surdulica, Biljana Nikolić.\nOd kako je fabrika vode Vlasinka u njenom sastavu, Coca-Cola Sistem kontinuirano ulaže u razvoj lokalne zajednice, privredni i turistički potencijal, kao i očuvanje životne sredine Vlasine. Vlasina – čista ljubav je još jedan u nizu projekata koji potvrđuju da kompanija želi da svoje poslovanje u lokalnoj zajednici temelji na čvrstom partnerstvu i održivim projektima, vodeći računa kako o socijalno-ekonomskom, tako i ekološkom aspektu svojih aktivnosti.


Predsednik opštine zove patrijarha i Boga u pomoć zbog pešačkog\nDruštvo Autor:Danilo Savić29. sep. 202107:14 > 07:17\nFoto: N1, Nova.rs, SNS\nMeštani Ostružnice više od decenije žive u strahu da će nastradati dok prelaze put, koji je obeležen s dve duple trake, ali na žalost, oni nemaju drugi način da pređu ulicu. Kažu da su više puta slali zahteve opštini, a predsednik opštine Čukarica im je poručio da može samo da pozove patrijarha da osvešta put da neko ne pogine.\nObrenovački put ili igra smrti: Kako preći dve duple trake\nPotresna priča o jednoj tragediji i mnogo bahatih parkiranja\nMeštani Ostružnice obratili su se našem portalu kako bi konačno neko čuo njihove apele koji traju već deceniju. Naime, stanovnici ovog mesta godinama imaju problem sa prelaskom ulice u ovom mestu, budući da je taj prelazak izuzetno nebezbedan. Da bi prešli na drugu stranu, oni moraju da pređu put koji je obeležen sa dve duple pune linije.\nNakon prvog teksta koji smo objavili, problemi su i dalje ostali nerešeni, a meštani sada još više strahuju za svoje života. Jedan od njih, Nikola Todorović pisao je našem portalu u nadi da će neko najzad čuti probleme za oko 30 kuća u ovom kraju, ali za sada rešenja nema. Međutim, ima bahatosti vlasti.\n„Pisali smo svima, od predsednika opštine Čukarice Srđana Kolarića, pa do predsednika Srbije. Svi odgovaraju da nisu nadležni i prebacuju odgovornost na Grad, a Grad na opštinu i tako sve u krug. Kada je jednom prilikom dolazio predsednik opštine rekao je da može samo patrijarha da dovede da osvešta put dok neko ne pogine. Pre par meseci poginula je i naša meštanka i od tada niko ništa ne preduzima“, rekao je Todorović za Nova.rs.\nNaglasio je da meštani predlažu da se ukloni zaštitna ograda kako bi put mogao da prođe do nadvožnjaka, čime bi svi bili bezbedni.\nNaš portal kontaktirao je predsednika opštine Čukarica Srđana Kolarića, a iz ove institucije dobili smo odgovor da su više puta primali zahteve i meštane Ostružnice, ali da put nije u njihovoj nadležnosti.\n„Predsednik Gradske opštine Čukarica Srđan Kolarić, članovi Veća Opštine i resorno zaduženi načelnici odeljenja, u više navrata primali su građane ovog dela Ostružnice, povodom postavljanja saobraćajne signalizacije, na delu Obrenovačkog puta. S obzirom na to da pitanje signalizacije nije u nadležnosti opštine, te da je reč o delu Obrenovačkog puta koji ima status magistralne saobraćajnice, opština se u cilju pomoći građanima, obraćala Putevima Srbije, sa zahtevom za semaforizaciju raskrsnice Obrenovačkog druma i ulice Dositeja Obradovića“, rekli su za naš portal iz opštine.\nDodali su da je na inicijativu opštine održano više sastanaka u Direkciji za za gradsko građevinsko zemljište i izgradnju Beograda, kojima su prisustvovali i građani ovog dela opštine.\n„Direkcija za građevinsko zemljište i izgradnju Beograda je pokrenula postupake preparcelacije radi formiranja građevinske parcele saobraćajnice koja bi rešila probleme i izradu projektno tehničke dokumentacije za izgradnju ulice. Postupak po zahtevu Direkcije je u toku u Republičkom geodetskom zavodu, a na nekim katastarskim parcelama koje su u obuhvatu postoje prethodni zahtevi za rešavanje, koji onemogućuju da se radi po zahtevu za preparcelaciju. Kada budu okončani postupci preparcelacije Direkcija će nastaviti aktivnosti za izgradnju ulice“, zaključili su iz opštine.\nBonus video: Nezadovoljni stanovnici Ostružnice


Juniori čekaju 2019. sa 11:0\n25.12.2018 · 10:10\nPoslednji takmičarski vikend u 2018. godini, bio je veoma uspešan za mlađe kategorije crno-belih.\nPoslednji takmičarski vikend za mlađe kategorije u Srbiji je za nama. Juniori Partizana, nastavili su niz sjajnih igara i sa jedanaestom pobedom u nizu dočekuju Novu godinu bez poraza u Roda Juniorskoj ligi Srbije. Ovog puta, crno-beli su u Novom Sadu savladali Mladost Veternik Sports World sa 78:87 uz 30 poena Đorđa Pažina.\nProtiv istog rivala, igrali su i kadeti, koji su u Beogradu odneli pobedu rezultatom 83:61\nPioniri su tokom vikenda osvojili Novogodišnji turnir Borislav Reba Ćorković, savladavši Crvenz zvezdu MTS i Mega Bemaks, uz poraz od Vizure.\nOstale selekcije crno-belih, zabeležile su sledeće rezultate:\nKadeti 2: Gro Basket - Partizan NIS 51:87\nPioniri 2: Partizan NIS - As Basket 72:84\nPioniri 3: Partizan NIS (2006) - Div Basket (2004) 73:81\nMlađi pioniri su igrali kvalifikacije za Kvalitetnu ligu Beograda, gde su na domaćem terenu savladali KK Čubura sa 79:42\nGeneracija 2007. je igrala protiv ŠKK Zvezdara. Crno-beli su na gostujućem terenu pobedili sa 37:50\nSledi pauza do 12. januara, tokom koje će crno-beli učestvovati na sledećim turnirima:\nJuniori će prvo igrati u Splitu od 27. do 29. decembra na turniru sa Cibonom, Splitom i Makabijem nakon čega sledi turnir u Barseloni (4.1. - 6.1.) gde će pored crno-belih učestvovati Barselona, Huventud, Gran Kanarija, Stela Azura, Alba, NBA Akademija iz Afrike i CB\nPioniri 2, generacija 2005. će od 27. do 29. decembra igrati u Zagrebu na turniru na kojem će učestovati Cedevita, Budućnost, Cibona, Helios, Makabi, Split, Zadar, Spars, Bajern, Dražen Petrović i Partizan NIS.\nPoslednji takmičarski vikend u 2018. godini, bio je veoma uspešan ...


Beta 3. jula 2016. 11:35\nEli Vizel, dobitnik Nobelove nagrade za mir, koji je preživeo strahote Holokausta, preminuo je u subotu uveče u 88. godini, posvetivši život sećanju na žrtve nacista u Drugom svetskom ratu.\nMemorijalni centar Jad Vašem u Jerusalimu prvi je saopštio vest o Vizelovoj smrti, dok je list Njujork tajms naknadno preneo da je Nobelovac preminuo u svom domu u njujorškoj četvrti Menheten.\nIzraelski premijer Benjamin Netanjahu odao je poštu Vizelu, koji je dobio Nobleovu nagradu za mir 1986. godine, navodeći da je bio „zrak svetlosti i primer čovečnosti koja veruje u ljudsku dobrotu“.\nAmerički predsednik Barak Obama ocenio je da je da Vizel bio „ne samo napoznatija ličnost koja je preživela Šou, već je bio i njen živi spomenik“.\nRumunski Jevreji danas su takodje odali poštu Vizelu navodeći da je im on ostavio kao dužnost nastavak očuvanja sećanja na Holokaust da se takav zločin nikad ne ponovi.\n„Zahvaljujući njegovim zalaganjem, Rumunija je 2004. godine uvela svoj nacionalni dan sećanja na Holokaust koji se obeležava 9. oktobra kada je je počelo deportovanje Jevreja“ za vreme dikatorskog režima pronaciste Jona Antoneskua, saopštila je Federacija jevrejske zajednice u Rumuniji.\nPošto je preživeo Holokaust u kojem su mu stradali majka, otac i jedna sestra, Vizel je nastavio sećanje na Šou i borbu protiv netolerancije, nepravde i ravnodušnosti prema žrtvama nacista.“Zaborav nije samo lična, već kolektivna bolest“, izjavio je jednom prilikom Vizel, koji je sa suprugom osnovao Fondaciju i Akademiju univerzalne kulture koje neguju sećanje na Holokaust i zagovaraju toleranciju.\nVizel je često osudjivao političke lidere koji su znali o sudbini deportovanih Jevreja, kao što su bili Ruzvelt i Čerčil. Američki predsednik Džimi Karter pokazao je jednom prilikom Vizelu fotografije iz 1942. godine na kojima američki vojni avioni nadleću Aušvic.\nEli Vizel je rodjen 1928. godine u Rumuniji u jevrejskoj porodici. S 15 godina je deportovan u Aušvic. Posle rata, Vizel odlazi u Francusku gde završava univerzitet na Sorboni i postaje novinar i pisac.\nOd 1963. godine je državljanin SAD i dugo je bio profesor Fakulteta društvenih nauka u Bostonu. Živeo je na relaciji SAD, Francuska i Izrael.\nStravične dogadjaje kroz koje je prošao u logorima Aušvic, Buna i Buhenvlad Vizel je opisao u knjizi „Noć“.\nPored knjige „Noć“ iz 1958. godine, Vizel će ostati upamćen po delima „A svet je ćutao“ (1956), „Nesrećni slučaj“ (1961), „Prosjak iz Jerusalima“ (1968), „Testament ubijenoga jevrejskog pesnika“ (1980), „Zaboravljeni“ (1989.) i “ Slučaj Soderberg“ iz 2008. godine.


Od 1. jula ukida se naplata rominga na Zapadnom Balkanu – Visegradlive.com\nHome / Zanimljivosti / Tehnologija / Od 1. jula ukida se naplata rominga na Zapadnom Balkanu\n26. Februara 2021.\tTehnologija 105 Views\nNaknada za roming u regionu Zapadnog Balkana biće ukinuta od 1. jula ove godine, a ministarka trgovine, turizma i telekomunikacija Srbije Tatjana Matić kaže da je naredni korak smanjenje troškova rominga između Zapadnog Balkana i EU.\nMatićeva je za Tanjug rekla da će u međuvremenu od 1. jula 2021. godine, cijena za pozive, SMS poruke i prenos podataka u romingu u regionu Zapadnog Balkana odgovarati cijeni koju građani plaćaju unutar svoje matične mreže.\nKorisnici će plaćati usluge rominga pod istim uslovima koji se primjenjuju u domaćem saobraćaju. U prethodnom periodu cijene su snižavane na svakih šest mjeseci i posljednja prosječna cijena za minut razgovora za odlazne pozive iznosila je oko 11 dinara, što je sniženje za oko 60 odsto.\nZa poruku građani već sada, kaže, plaćaju prosječno duplo manje, s obzirom na to da je cijena SMS poruke sa oko devet dinara snižena na oko četiri dinara.\nMatićeva je rekla da je, u okviru realizacije ciljeva Digitalne agende za Zapadni Balkan, nakon ukidanja troškova rominga na teritoriji Zapadnog Balkana predviđeno preduzimanje koraka za smanjenje troškova rominga između Zapadnog Balkana i EU.\nU istraživanju kompanije iCloud, koja se bavi skladištenjem podataka “u oblaku”, Instagram je najinvazivnija …


Akcija “Trotoar”: Izdato 677 prekršajnih naloga | onogošt.me\nAkcija “Trotoar”: Izdato 677 prekršajnih naloga\nSlužbenici Komunalne policije Opštine Nikšić u periodu od 10. decembra do 10. januara sproveli su lokalnu akciju „Trotoar“.\nAkcija je, kako je podsjetio načelnik Komunalne policije, Novica Milović, izvedena u cilju poboljšanja stanja u oblasti bezbjednosti saobraćaja i podizanja saobraćajne kulture na viši nivo. Pored toga, cilj akcije je stvaranje neophodnih preduslova za normalno i bezbjedno odvijanje saobraćaja, kao i potpunu bezbjednost svih učesnika u drumskom saobraćaju, uz poštovanje i primjenu odredaba Zakona o bezbjednosti saobraćaja, odnosno stvaranje uslova za nesmetano kretanje pješaka.\n“Broj angažovanih komunalnih policajaca u sastavima patrola bio je prilagođen frekvenciji saobraćaja na pojedinim saobraćajnicama i stvarnoj potrebi, u cilju efikasnije i kvalitetnije kontrole svih učesnika koji su bili uočeni u vršenju određenih prekršaja. Akcija je u navedenom periodu sprovođena konstantno, takođe i u određenim periodima na određenim lokalitetima koji su bili najugroženiji po pitanju nepropisnog parkiranja na trotoarima kao i drugih prekršaja”, istakao je Milović i dodao da u vrijeme sprovođenja akcije nijesu samo kontrolisani i sankcionisani nesavjesni vozači po pitanju nepropisnog parkiranja na trotoarima, već je akcenat dat i na druge prekršaje među kojima su prednjačili nepropisno parkiranje na pješačkim prelazima, kolovozu kao i parkiranje na mjestima predviđenim za osobe sa invaliditetom.\nTako je u periodu sprovođenja akcije izdato 677 prekršajnih naloga po pitanju Zakona o bezbjednosti saobraćaja, od čega 534 za nepropisno parkiranje na trotoarima.\n“Želimo da istaknemo da smo zadovoljni sprovođenjem akcije i njenim efektom kod građana. Broj nesavjesnih vozača se smanjio. Međutim, imamo još pojedinačnih slučajeva koji će naravno biti predmet kontrole u narednom periodu. Završetkom akcije ne znači da smo prestali da sankcionišemo nesavjesne vozače, već želimo da upozorimo i obavijestimo građane da ćemo nastaviti sa kažnjavanjem nesavjesnih vozača u narednom periodu. Napominjemo da je veći broj sankcionisanih vozača uplatio kaznu u periodu od osam dana i na taj način iskoristio mogućnost oslobađanja jedne trećine kazne koja je iznosila 33,3 eura, dok za ostale koji to nijesu uradili ići će process prinudne naplate u punom iznosu od 50 eura”, podsjetio je Milović.\nUgostiteljskim objektima 23 prekršajna naloga\nSlužba Komunalne policije takođe je vršila i pojačanu kontrolu poštovanja radnog vremena ugostiteljskih objekata u mjesecu decembru i januaru gdje su izdata 23 prekršajna naloga za nepoštovanje radnog vremena, na pravno i odgovorno lice u pravnom licu u ukupnom iznosu od 2.300 eura.\n“Služba Komunalne policije je imala pojačano dežurstvo u danima novogodišnjih i božićnih praznika kada su na terenu bile prisutne kako pješačke tako i motorizovane patrole sa konkretnim zadacima. Želimo da napomenemo da je ova služba sačinila 72 zapisnika za izvođenje muzike uživo shodno opštinskim odlukama, a vezano za opštinske takse za izvođenje muzike u ugostiteljskim objektima. Ukupan iznos na osnovu sačinjenih zapisnika iznosi 10.300 eura”, zaključio je Milović.


A. J. 19. februara 2019. 14:44\nVozač „mazde“ koji je, kako se sumnja, izazvao saobraćajnu nesreću u kojoj su poginuli Šaban Šaulić i njegov dugogodišnji prijatelj Mirsad Kerić, nalazi se u pritvoru. Jedna od optužbi za koju se tereti jeste teško ubistvo u saobraćaju.\nKako se navodi na sajtu tog lista, sudija je u ponedeljak popodne izdao nalog za hapšenje ovog 34-godišnjeg muškarca i on se sada nalazi u pritvoru.\nPrema navodima „Vestfalen blata“, „mazda“ kojom je 34-godišnjak upravljao nije u njegovom vlasništvu, niti on ima prijavljeno mesto boravka u Nemačkoj.\nUhapšen vozač osumnjičen za uletanje kolima u baštu beogradskog kafića\nNemačka policija je pozvala i sve građane koji su posvedočili ovoj tragičnoj nesreći da se obrate policiji kako bi pomogli istrazi koja će razrešiti sve detalje nesreće.\nNesreća se dogodila u nedelju ujutru na putu kod nemačkog Belfilda, kada se Šaulić sa prijateljima i muzičarem vraćao sa nastupa svojim „seatom“. U zadnji deo njihovog automobila zakucao se 34-godišnji vozač „mazde“, za kog je policija kasnije ustanovila da je pod dejstvom alkohola, a takođe i da nema vozačku dozvolu.\nOd siline udarca automobili su skrenuli sa puta i zakucali se u bankinu. Šaban Šaulić je preminuo neposredno nakon što ga je tim hitne pomoći odvezao u bolnicu, Mirsad Kerić dan kasnije, dok je vozač „mazde“ prošao sa lakšim povredama ramena.\nKao prvo, to nije Nemac, nego neki DOĐOŠ ( čim nema stalno mesto boravka)\nNemci mogu ziveti i bez mesta boravka(adrese)\nUhapsen? Nije valjda, pa to je unija gde su svi jednaki ?!


Istraživanje “Prosocijalna dimenzija volontiranja u BiH” – STUDOMAT.ba\nIstraživanje “Prosocijalna dimenzija volontiranja u BiH”\n“Imajući u vidu stanje na terenu, koje ostvarujemo partnerstvima sa drugim organizacijama civilnog društva širom BiH i u drugim zemljama regije, uvjereni smo da je volontiranje najpopularnije među mladim ljudima, dok se osobe starije dobi teže odlučuju da volontiraju”, rekao je Jugoslav Jevđić, iz Omladinskog komunikativnog centra Banja Luka.\nIstraživanje “Prosocijalna dimenzija volontiranja u BiH”, koje je realizovao Omladinski komunikativni centar i Mreža lokalnih volonterskih servisa u BiH “Volontiram“, pokazalo je da najveći broj ljudi volontira u oblasti pomaganja drugim ljudima. Najaktuelnije su promotivne kampanje i zaštita životne sredine, dok su kultura i sport oblasti u kojima su najmanje prisutni volonteri.\n“Na Svjetskom prvenstvu u raftingu 2009. godine u Banjoj Luci bilo je angažovano više od 350 volontera, koji su u suštini i iznijeli najveći teret ove aktivnosti na svojim leđima. Ovo prvenstvo zasigurno ne bi bilo tako uspješno organizovano da nije postojala ta velika grupa posvećenih volontera”, ističe Jevđić.


Milinović: Na popisnom listu pitanja o religiji i maternjem jeziku - Klix.ba\nPreporuke iz EU Milinović: Na popisnom listu pitanja o religiji i maternjem jeziku\nPreporuke iz EU\nMilinović: Na popisnom listu pitanja o religiji i maternjem jeziku\n24.8.2012. u 16:42\nDirektor Agencije za statistiku BiH Zdenko Milinović izjavio je danas da je preporuka Međunarodnog monitoringa popisa EU da u popisnom listu u potpunosti budu otvorena pitanja o nacionalnoj pripadnosti, religiji i maternjem jeziku.\nOn je podsjetio da su Zakonom o popisu stanovništva, koji je usvojen u februaru, predviđene i kategorije koje će biti popisane.\n"U odnosu na popisnicu koja je bila u prvoj varijanti, to pitanje smo redizajnirali i do kraja mjeseca bit će objavljena na web stranici Agencije", rekao je Milinović dodajući da na osnovu rezultata popisnice probnog popisa može biti promjena i na popisnici za glavni popis.\nMilinović je kazao da je za probni popis, koji je planiran za kraj oktobra, urađen novi dizajn u odnosu na popisnicu koja je bila prije u opticaju.\n"Smatram da će novi dizajn zadovoljiti sve u BiH. Popisivači, a to je regulirano i samim uputstvom, ne smiju nijednog momenta navoditi osobu na bilo kakav odgovor, koja za prva dva pitanja (o nacionalnoj i vjerskoj pripadnosti) ima pravo i da se ne izjasni", pojasnio je Milinović.\nPo njegovim riječima, ponuđeni prijedlozi za džek boksove za konstitutivne narode Agenciji olakšava obradu podataka, jer softver to automatski 'čita' i registruje kao odgovor.\n"Sloboda izjašnjavanja podrazumijeva da svaki građanin odgovori na ta tri pitanja kako želi, što se u potpunosti mora ispoštovati i upisati, bez bilo kakvih navođenja i davanja instrukcija od popisivača", rekao je Milinović.\nTakođer je predviđeno, dodao je Milinović, da kod maternjeg jezika osoba može dati dva različita odgovora.\nprije 10h 19m 123\nprije 8h 38m 100\nprije 13h 2m 23\nprije 7h 23m 115\nprije 5h 27m 47


Dodik potvrdio da nema novog sastanka "šestorke" - Klix.ba\nBiH Dodik potvrdio da nema novog sastanka "šestorke"\nDodik potvrdio da nema novog sastanka "šestorke"\n30.11.2011. u 18:01\nLider SNSD-a Milorad Dodik potvrdio je da on nije pozvan niti da ima informacije da će se sutra održati novi sastanak stranačkih lidera o formiranju Vijeća ministara BiH.\nBilo je, dodao je, nekih konsultacija o tome da sastanak zakaže lider SDA Sulejman Tihić, ukoliko se procjeni da postoje mogućnosti dogovora.\n“Postoji praksa da neki mediji pokušavaju da zakazuju sastanke”, kazao je Dodik u izjavi novinarima u Banjoj Luci i dodao da, što se njega tiče, nema nikakvog sastanka.\nOn je ponovio i stare stavove RS-a o uvjetima za formiranje Vijeća ministara BiH, po kojima RS-u pripadaju četiri resora, uključujući i diplomatiju, a o čemu, kako kaže, postoji čvrst dogovor sa liderom SDS-a Mladenom Bosićem.\n"To je u skladu sa Ustavom BiH, gdje je rečeno da ne može više od dvije trećine ministarskih mjesta da pripadne Federaciji BiH. Kada preračunate sadašnji sastav, to je četiri za RS i šest za FBiH", ponovio je Dodik i naveo da bi odustajanje od tog stave bio gubitak za taj bh. entitet.\nDodao je i da su perdstavnici iz RS-a svojevremeno tražili modele i nudili da RS pripadnu tri ministarska mjesta, ali da dobije i rukovodeća mjesta u određenim agencijama, što je, kaže, odbijeno od strane partnera iz FBiH.\n“Oni su to odbili i, prema tome, ništa nije dogovoreno i sve je vraćeno na početak", rekao je Dodik.\nSaznaje Klix.ba 194\nprije 19h 59m 73\nTek otkriveno 38\nprije 20h 21m 117\nprije 16h 13m 64\nMeđu stradalima i djeca 235\nStravičan napad u Afganistanu: Najmanje 62 osobe poginule u džamiji\nprije 21h 11m 94\nIduće sedmice za 48 hiljada KM počinje sanacija misteriozne rupe u Velikom parku\nprije 22h 31m 150\nSeverna Makedonija i Albanija: Progutali „knedlu" s imenom, a datuma nema


Da li je Kosovo "crvena linija" za Moskvu?\nSrbiji ne bi išlo u prilog da vojno interveniše na Kosovu, kaže za Radio Slobodna Evropa Mark Almond, profesor na Univerzitetu Oksford. Istovremeno, on smatra da izostavljanje članstva u NATO-u kao cilj Srbije jeste posledica dubokog nezadovoljstva u zemlji ovom organizacijom, što domaći političari, pre svega Koštunica, itekako koriste i za jačanje svoje pozicije.\nRFE: Jedan od funkcionera Koštuničine partije, Proroković naveo je niz mera koje bi Srbija mogla da preduzme u slučaju jednostranog proglašenja nezavisnosti Kosova uz priznanje zapadnih država – od slanja srpske armije na Kosovo, do blokade granice i trgovinskog embarga. Da li je to realno.\nALMOND: Svaka vojna akcija Srbije mislim da bi bila pogrešna i besmislena, jer bi se sukobila sa NATO snagama. To bi istovremeno izazvalo nasilje na samom Kosovu protiv preostalih Srba. Moguće je naravno blokirati granicu između Srbije i Kosova i uvesti trgovinsku blokadu, ali je pitanje kakvog je obima robna razmena između njih. Problem kosovske ekonomije je što ona uglavnom zavisi od međunarodne pomoći kao i novca koji šalje velika albanska zajednica koja živi u inostranstvu, tako da nema velike trgovine koja bi bila blokirana.\nDa se vratim na eventualnu vojnu intervenciju. U tom slučaju sukobi se mogu preliti i na Preševsku dolinu i Makedoniju. NATO je zabrinut zbog mogućeg sukoba niskog intenziteta na Kosovu i u susedstvu.\nRFE : Nema sumnje da će međunarodna zajednica reagovati u slučaju vojne akcije Srbije. Međutim, šta bi Zapad uradio ukoliko Srbija blokira granicu sa Kosovom zatim uvede trgovinski embargo, imajući u vidu da se nalazi na veoma važnom međunarodnom koridoru.\nALMOND : Međunarodna zajednica bi svakako reagovala u slučaju takvog poteza Srbije. Možemo pretpostaviti da bi članice NATO, koje su istovremeno uglavnom i u Evropskoj Uniji pretrpele štetu jer deo trgovine između zapadnih i centralno evropskih zemalja sa Grčkom, sada i Bugarskom, ide preko Srbije. U slučaju trgovinskog rata i Srbija bi bila itekako pogođena.\nRFE: Šef srpske diplomatije Jeremić prezentirao je u sredu u Briselu dokument o ciljevima zemlje u Programu partnerstvo za mir. Međutim, u njemu se ne pominje članstvo u NATO-u kao krajnji cilj.\nPartija premijera Koštunice protivi se članstvu u Severnoatlantskoj alijansi ukoliko njene članice priznaju nezavisnost Kosova. Istovremeno se naglašava da je cilj Beograda prijem u Evropsku Uniju. U Briselu je upozoreno da nije moguće članstvo u Evropskoj Uniji ukoliko određena zemlja nije prethodno primljenja u NATO.\nALMOND: Sve bivše komunističke zemlje su pre prijema u Evropsku Uniju postale članice NATO-a, tako da je ova organizacija bila odskočna daska za dalje evroatlantske integracije. U svakom slučaju, s obzirom da je većina članica Severnoatlantske alijanse istovremeno i u Evropskoj Uniji, one bi blokirale ulazak Srbije u Uniju a da pre toga nije postala članica NATO-a.\nRFE: Ali u ovom trenutku kako komentarišete činjenicu da nije pomenuto članstvo u NATO-u kao cilj. Kao manevar, pritisak na drugu stranu u pregovorima o statusu Kosova, ili posledicu raspoloženja u zemlji da se većinska populacija protivi tome.\nALMOND: Mislim da postoji veliko nezadovoljstvo u Srbiji NATO-om i Evropskom Unijom. To Koštunica itekako koristi. Ako analiziramo unutrašnju političku scenu, u slučaju raspada sadašnje vladajuće koalicije, Koštunici će biti mnogo jednostavnije da pronađe nove saveznike, kao što su radikali sa kojima je nakratko bio u koaliciji, nego Tadiću. Dakle, postoji većina protiv NATO-a u narodu, ali i među političkom elitom koje vešto koriste nezadovoljstvo građana da mnoga obećanja i sedam godina nakon pada Miloševića nisu ispunjena. Stanovništvo u mnogim delovima Srbije i dalje je veoma siromašno. Postoji snažno nezadovoljstvo Zapadom, koji po mišljenju mnogih u Srbiji, nije pomogao u očekivanoj meri nakon pada Miloševića.\nRFE: Šef diplomatije Jeremić je rekao da Srbija nikada neće zaboraviti tragične događaje iz 1999. tokom NATO intervencije. On je inače član Tadićeve Demokratske partije koja je u velikoj meri prozapadno orijentisana.\nALMOND: Mnogi cinici su očekivali da će Tadićeva partija biti sklonija kompromisu sa NATO-om i Zapadom u celini. Ali u poslednje vreme najviše iznenađuje odlučnost sa kojom Tadić i njegovi saradnici odbacuju nezavisnost Kosova. Zato je Zapadu teško da pronađe rešenje, jer politička klasa u Srbiji nije podeljena oko ovog pitanja, kao što se možda očekivalo. Tu je naravno i uloga Rusije.\nRFE: Kakva se generalno reakcija NATO može očekivati prema poslednjim potezima Srbije.\nALMOND: Delovanje NATO je u mnogo čemu ograničeno jer su SAD veoma angažovane u Avganistanu i Iraku i zato ne želi novi rat na Balkanu. S druge strane, u Severnoatlantskoj alijansi su itekako nezadovoljni što pitanje Kosova još nije rešeno. Da ste američki komandant u Bondstilu i vi biste imali razloga za dvostruku zabrinutost. Najpre, da zbog nepopustljivosti Srba dođete u sukob sa njima, a i da se ne ponovi pobuna Albanaca iz 2004. godine. U oba slučaja međunarodne snage bile bi razvučene, jer osim američkih i britanske trupe su angažovane na drugim frontovima. Čak i sukob nižeg intenziteta predstavljao bi problem za NATO u smislu slanja dodatnih trupa.\nRFE: Poslednje zaoštravanje retorike Beograda usledilo je nakon izjave šefa ruske diplomatije Lavrova da su američki protivraketni štit i Kosovo "crvene linije" za Moskvu. Najpre, kako komentarišete njegov stav.\nALMOND: Rusija je veoma nezadovoljna zbog namere SAD da instalira antiraketni štit. Istovremeno, ovo pitanje kao i Kosovo za Moskvu ima i simbolično značenje. Ona se više ne oseća inferiornom u odnosu na Zapad kao 1991. godine. Postoji veoma snažno antizapadno osećanje i u narodu i među političarima. Takođe, ne treba zaboraviti da su u decembru parlamentarni a u martu predsednički izbori i igranje na kartu ruskog nacionalizma biće značajan element u kampanji. Jedan od kandidata za šefa države Sergej Ivanov veoma je kritičan prema NATO-u i politici Zapada prema Kosovu.\nRFE: Govorili smo o poziciji Beograda oko NATO članstva. Da li je u interesu Rusije da Srbija ostane van Severnoatlantske alijanse i Evropske Unije.\nALMOND: Svakako je interes Rusije da Srbija ne uđe u NATO. Sve što može usporiti njegovu ekspanziju čak i u zonama koje nisu strateški u blizini ruskih granica u interesu je Kremlja. Kada je reč o članstvu u Evropskoj Uniji, to na neki način ide u prilog ruskom biznisu. Rusija ima značajne investicije na prostoru bivše Jugoslavije. Ona je zainteresovana da zemlje poput Srbije, Bosne i Hercegovine, postanu članice Evropske Unije jer se time otupljuje oštrica, odnosno negativni stav u Briselu prema Kremlju. To bi po proceni u Moskvi moglo dalje da vodi podrivanju jedinstva Evropske Unije i NATO-a. Uzmimo na primer sporazum koji je Mađarska potpisala sa Rusijom oko snabdevanja energijom koji je u suprotnosti sa planom Sarkozi-Merkel. Rusija generalno koristi svoje bogate energetske izvore kao polugu ulazeći na tržišta pre svega novih članica EU, da podrije jedinstvo 27-orke. Dakle, članstvo Srbije u Evropskoj Uniji išlo bi u prilog Rusiji ali ne i u NATO-u.\nRFE : Kako komentarišete izjavu šefa francuske diplomatije Kušnera da članice EU moraju da očuvaju jedinstvo oko budućnosti Kosova u slučaju da propadnu sadašnji pregovori. Generalno, mnogi smatraju da je uloga EU ključna za rešavanje ovog pitanja, a ne SAD i Rusije.\nALMOND: Pitanje je da li Evropska Unija može biti jedinstvena. Grčka ne gleda blagonaklono na stvaranje još jedne albanske države. Slična je i pozicija Slovačke, Ruminije, Bugarske. Zato je lakše govoriti o jedinstvu Evropske Unije nego ga postići u stvarnosti. U slučaju jednostranog proglašenja nezavisnosti verovatno će se ponoviti situacija iz 1991. godine kada su Austrija i Nemačka najpre priznale nezavisnost Slovenije i Hrvatske a tek kasnije Francuska i Britanija. Sada bi verovatno Francuska bila među prvima, imajući u vidu poziciju šefa diplomatije Kušnera.\nRFE: Ponovo o situaciji u Srbiji. Da li je ova retorika samo manevrisanje da bi se u pregovorima o Kosovu dobilo što više ili znak dubljih procesa da se Srbija udaljava od evropskog puta.\nALMOND: Pozicija Srbije o Kosovu je veoma čvrsta i rigidna. Ona je, kao što sam rekao, posledica i razočarenja odnosom Zapada, tako da nisam siguran da je u pitanju taktiziranje. Kao jedno od rešenja pominje se i podela Kosova. Međutim, neka mesta važna istorijski i kulturno, kao što su Peć i Dečani, ostala bi u delu koji bi pripao Albancima. Dakle, kompromis bi podrazumevao, tako da kažem "mini Vatikan status" za pojedina mesta. O tome se međutim još nije ozbiljno pregovaralo u smislu policijske zaštite, finansiranja. Ovaj ćorsokak je veoma opasan jer i beznačajni incident može izazvati nasilje i sukobe između Srba i Albanaca.


Daleko su građevinci od zelene grane - PKS-RPK Novi Sad\nGrađevinarstvo, prema relevantnim istraživanjima, podstiče razvoj najmanje 27 grana industrije, i u tom svetlu predstavlja jedan od najvećih aduta za oživljavanje kompletne privrede.\nNažalost, u poslednjih pet godina građevinarstvo se na nivou cele države Srbije, pa tako posledično i vojvođansko, našlo u izuzetno teškom stanju.\n– Ilustracije radi, 2013. smo imali pad građevinskog sektora za preko 40 procenata – kaže za “Dnevnik” sekretar Udruženja građevinarstva i industrije građevinskog materijala Privredne komore Vojvodine Marko Cigić, inače generalni direktor “Vojvodinaputa”. – Istina, prošle i ove godine beleže se određena pozitivna kretanja u niskogradnji, ali su sektori visokogradnje i industrije građevinskog materijala i dalje u veoma nezavidnom položaju.\nPomak napred u oblasti niskogradnje donele se značajne investicije u domenu putne privrede i železničke infrastrukture, kao što su završetak dela obilaznice oko Beograda (čvor Dobanovci) i petlje Novi Sad – sever, te postavljanje 18 km novog koloseka na pruzi Golubinci – Ruma. I za očekivati je da se ovi pozitivni trendovi nastave ako se imaju u vidu najave zamašnih ulaganja i u sledećim godinama, poput velikog projekta izgradnje brze pruge Beograd – Budimpešta.\n– Ono što, međutim, može da brine i u ovom sektoru jeste praksa da domaća građevinska operativa na mnogim važnim poslovima u najboljem slučaju bude angažovana kao podizvođač. Podsetiću, od 2000. godine mi smo praktično konstantno imali preferiran status inostrane operative, pri čemu je posebno loša bila uloga austrijske “Alpine”, koja je na kraju bankrotirala gušeći se u 3,5 milijarde evra dugova, od kojih je deo napravila i na ovdašnjim gradilištima. Ipak, ostaje nam da verujemo da će Vlada učiniti sve da u pregovorima sa stranim investitorima ubuduće obezbedi učešće domaće operative sa minimalno 50 procenata.\nA to će pogotovo biti važno kada Evropska komisija izradi nove mape Transevropske mreže koridora, kojima bi se trase, do sada važeće samo za EU, protezale i kroz zemlje Zapadnog Balkana. Jer nakon toga će uslediti i razmatranje proširenih opcija njihovog finansiranja iz evropskog budžeta, s obzirom na to da je reč o izuzetno zahtevnim infrastrukturnim projektima, koje ne može nijedna zemlja regiona sama da isfinansira. Drugim rečima, ako sve bude teklo po planu, pred nama je ubrzano širenje putne i železničke infrastrukture…\n– Mreža panevropskih koridora je sačinjena krajem devedesetih godina prošlog veka i mi trenutno na tim koridorima imamo izgrađenih 660 km autoputeva. Procenjuje se da ćemo u naredne tri godine moći da kompletiramo tu mrežu na našoj teritoriji, što bi učinilo našu poziciju u tranzitnom saobraćaju još značajnijom. Recimo, procene su da bismo samo kompletiranjem Koridora 10 podigli prihod od naplate putarine sa današnjih 150-160 miliona evra na oko 400 miliona. A ta putarina je, podsetiću, jedini izvor finansiranja održavanja ne samo autoputeva, nego i magistralnih i regionalnih saobraćajnica, odnosno državnih puteva prvog i drugog reda koji su, nažalost, danas u izrazito lošem stanju sa tendencijom daljeg pogoršavanja.\nI dok tako niskogradnja može da se nada stabilnim zelenim granama, tragovi oporavka se, nažalost, još ne naziru kada su u pitanju sektori visokogradnje i industrije građevinskog materijala. Čak su se, recimo, pojavile spekulacije, pogotovo nakon spajanja Holcima i Lafarža, da bi i beočinska fabrika cementa mogla biti zatvorena, odnosno da bi se mogla preorijentisati na spaljivanje otpada. Jer, potražnja za cementom na domaćem tržištu toliko je opala da se svi zahtevi komotno mogu pokriti iz Holcimove nedavno obnovljene fabrike u Kumpulungu, u Rumuniji.\n– Na sreću Holcim-Lafarž je održao proizvodnju u Beočinu, iako je tražnja za cementom iz godine u godinu sve manja. Međutim, činjenica jeste i da su pad interesovanja za kupovinu novih stanova kao i pad cena proizvedenih kvadrata, doveli do pada investicione aktivnosti u toj oblasti, te su mnoga preduzeća iz ovog sektora dovedena u vrlo tešku poziciju, a neka su otišla i u stečaj. Građani na ovom nivou standarda objektivno ne mogu da se zadužuju, a ni banke ni država više ne mogu subvencionisati stambene kredite. I bojim se da će ovom delu građevinske industrije trebati još mnogo vremena da se potpuno oporavi.\nOno što ovde dodatno zabrinjava jeste rad u sivoj pa i crnoj zoni. Naime, da bi kako-tako našli kupca, sve više preostalih građevinskih firmi spremno je da ide s damping cenama, koje su najčešće plod nesređenih papira i masovnog upošljavanja radnika “na crno”.\n– Ispunjavanje svih obaveza prema državi, što je uslov legalnog i regularnog rada, mnogima ne omogućava da u čisto tržišnim uslovima posluju bez gubitka. Tada posežu za adutima nelojalne konkurencije, od kojih neki izlaze i van zakonskih okvira. I jedino što preostaje jeste nada da će država inspekcijama i drugim aktivnostima, poput aktuelnog pravljenja tzv. belih i crnih listi građevinskih firmi, koje je na sebe preuzelo resorno ministarstvo, poslati jasnu poruku investitorima da, bez obzira na možda niže cene, ne ulaze u ugovorne odnose sa firmama koje imaju neprijavljene radnike ili dugovanja po osnovu poreskih dažbina. U svakom slučaju, ostaje nam da se nadamo da će mere i aktivnosti Vlade, poput promene Zakona o planiranju i izgradnji, čime je značajno ubrzana procedura kod izdavanja građevinskih dozvola, doprineti da ulagači lakše prepoznaju Srbiju kao mesto realizacije svojih poslovnih planova, jer to znači i nova radna mesta, i aktivniji privredni život, a samim tim i više posla za građevinare. Pa da se u perspektivi ipak možemo nadati oporavku celokupnog našeg građevinarstva.\nJavno privatnim partnerstvom do tunela kroz Frušku\n– Kada je izgradnja Fruškogorskog koridora u pitanju, možda bi bilo dobro da se ne razmišlja samo o kineskom kreditu nego i o javno-privatnom partnerstvu, u koje bi bile uključene i domaće kompanije. Naime, jasno je da krhka ekonomija naše zemlje ne može više da se zadužuje i mora se krenuti u traganje za drugim modelima, a iskustva sa koncesijama su nam veoma loša – recimo, da je realizovan ugovor Horgoš-Požega samo na deonici od Beograda do Novog Sada naša bi država bila oštećena za 140 miliona evra po osnovu razlike u ceni radova, a o gubitku prihoda od putarine tokom 25 godina da i ne govorim. Taj željeni model bi mogao biti javno privatno partnerstvo kroz konzorcijum banaka, investitora iz inostranstva i domaće operative koja, ako obezbedi visok nivo uposlenosti kapaciteta, može participirati u realizaciji projekta kakav je izgradnja Fruškogorskog koridora i do 30 procenata.\nPrivredni rast ćemo ubrzati jedino formiranjem zajedničkog područja Zapadnog Balkana\nJedino formiranjem zajedničkog ekonomskog područja Zapadnog Balkana može se značajnije ubrzati privredni rast svih zemalja u regionu, izjavio je…\nAgencije nisu zaintersovane za dovođenje turista\nAkcija davanja podsticaja domaćim turističkim agencijama za dovođenje stranih turista u Srbiju nije dala željene efekte jer one nisu…


Đelić: Važna poruka da su Kosovo i integracija Srbije u EU odvojena pitanja\nEvropska unija je spremna na novu rundu pregovora o konačnom kosovskom statusu, izjavio je potpredsjednik srpske vlade, Božidar Djelić, nakon susreta sa visokim predstavnikom EU, Havijerom Solanom u Briselu.\nUz to, Đelić je uvjeren da je u Briselu nepodijeljeno mišljenje o tome da Srbiju čeka evropsko članstvo, posebno nakon nastavka pregovora i "vraćanja Srbije na evropsku kartu".\nZa visokog zvaničnika vlade u Beogradu od posebnog značaja je današnja poruka Havijera Solane da su Kosovo i integracija Srbije u evropske institucije dva odvojena pitanja.\nĐjelić se u Briselu sastao i sa predsjednikom RS, Milanom Jelićem,sa kojim je razgovarao o medjusobnoj saradnji.\nI gost iz Banja Luke razgovarao je sa Solanom, koji mu je odao priznanje za nedavne primjere saradnje RS sa Haškim sudom, ali i ukazao da se reforme, posebno policije, moraju što prije sprovesti, ukoliko se želi napredak u evropskim integracijama.\nU tom smisli Solana poručuje političarima u BiH da razdvoje političke diskusije o policiji od onih o reformi ustava - kako bi se brže napredovalo.\nPomoć EK Balkanu i Turskoj\nI Evropska komisija oglasila se odlukom o finansijskoj pomoći Zapadnom Balkanu i Turskoj - u naredne dvije godine biće izdvojeno skoro 4 milijarde eura.\nSrbija će, za poboljšanje rada institucija vlasti i pravne države, za ekonomski i socijalni razvoj, kao i za osposobljavanje državne uprave do 2009. godine dobiti nešto više od 572 miliona eura, Crna Gora 97, BiH 226, Kosovo 199, Makedonija 210, Hrvatska 438, dok će Turska dobiti 1,6 milijardi eura pomoći Evropske komisije.


Nakon uspešnog dueta, zaratile Severina i Ministarke: kakve Ceca ima veze sa tim? – Tračara\npiše N.M./Tračara 05. 06. 2017., 14:08\nSvi se sećamo mega uspešnog dueta Severine i Ministarki iz 2014. godine, a zvanični spot za Uno Momento je do danas pregledan preko 93 miliona puta na YouTube-u.\nMeđutim, već neko vreme se šuška o rivalitetu između hrvatske pevačice i popularnog ženskog sastava, a kao ultimativnu činjenicu koja govori u prilog tome mnogi su videli u tome što su najavile premijeru svojih novih singlova ne samo istog dana, nego i istog sata.\nI, zaista, spotovi za Mrtav bez mene i Zauzeto postali su viralni u razmaku od nekoliko sekundi, a mnogi u ovome vide rešenje večitog pitanja ko je više doprineo tako neverovatnoj popularnosti pesme Uno Momento. Dani i meseci koji su pred nama bi, sudeći prema mišljenju fanova, trebalo da dokažu ko je popularniji.\nDodatno ulje na vatru je dolila pevačica Ministarki Edita Aradinović koja je, odgovarajući na pitanja fanova, kao omiljenu pevačicu izdvojila Svetlanu Cecu Ražnatović, ne setivši se pritom ni da spomene Seve.\nA kolika je Ceca inspiracija za Aradinovićevu govori i to što muzika novog singla veoma podseća na ono što je Ceca snimala 90-ih, a da ne govorimo o vizuelnim efektima koji su praktično preuzeti iz zvaničnog lyrics videa za pesmu Didule.\n(foto: Screenshot/YouTube/Svetlana Ceca Raznatovic/Instagram/editaaradinovic)\nA mi vas pitamo, koja pesma vam se više dopada?\nPrethodna vest Ariana Grande se verila u bekstejdžu koncerta u Mančesteru?!\nNaredna vest Zašto Usher nije nastupio na koncertu u Mančesteru?


Da li mogu u tuzbenom zahtevu da se zahtevaju penali zbog neizvrsenja obaveze iako ugovorom nisu predvidjeni. Ugovorom koji smo zaključili, druga strana koja mi nije svoje ugovorne obaveze izvrsila ugovorili smo naknadu stete u slucaju neizvrsenja svojih obaveza, a ne penale. Da li se mogu opredeliti za penale iako nisu navedeni u ugovoru. Unapred hvala\nPre svega,na početku bismo morali da vam napomenemo da iz vašeg pitanja nismo mogli sa sigurnošću da utvrdimo da li je reč o novčanom ili nenovčanom potraživanju.\nRazlika se ogleda u sledecem:\nZa novčana potraživanja predviđena je zakonska zatezna kamata za svaki dan zadocnjenja do konačne isplate.\nKada su u pitanju nenovčane obaveze,za njih se može ugovoriti ugovorna kazna.\nNapominjemo,ugovoriti.S obzirom na to da ni jednom odredbom ugovra koji ste zaključili nije predviđena ugovorna kazna za slučaj neispunjenja obaveze,vi je samim tim ni ne možete tražiti putem tužbe.\nJedino što vam preostaje kao mogućnost,jeste da zahtevate nadoknadu štete,pri čemu je naravno neophodno da dokažete, pre svega da je šteta nastupila,a onda i kolika je.\nAdvokatska kancelarija Cvjetićanin\nPronađeno u : Obligaciono Pravo


Iz Španije "izašlo" 163 milijarde evra\n31. jul. 2012. 14:17 Objavljeno u FINANSIJE, VIJESTI IZ SVIJETA\nMADRID, Centralna banka Španije saopštila je da je ta zemlja u prvih pet mjeseci ove godine zabilježila odliv kapitala u iznosu od 163 milijarde evra.\nTo sve ukazuje na veliki pad povjerenja u sposobnost vlade u Madridu da se izbori sa finansijskim problemima.\nPodaci pokazuju da je samo u maju iz zemlje povučeno 41,3 milijarde evra, prema 9,5 milijardi evra iz istog mjeseca prošle godine, prenijela je agencija AP.\nU maju je jedna od najvećih španskih banaka, “Bankija”, najavila da će joj biti potrebna državna pomoć od čak 19 milijardi evra, što je navelo vladu da od svojih partnera u evrozoni zatraži zajam u iznosu od maksimalno 100 milijardi evra.\nOdliv kapitala je posljedica toga što stranci prodaju akcije i španske državne i privatne obveznice, dok španske banke i građani polažu novac u inostranstvu. Tanjug\nKljučne riječi: bankija, centralna banka spanije, kapital, madrid, spanija, top, vazno\nŠpanija odobrila injekciju kapitala za banku “Bankija”\nŠpanski penzioneri: Vratite novac\nMadrid i zvanično zatražio pomoć za banke\n“Injekcija za smirenje” košta 100 milijardi evra!\nGubitak “Bankije” premašio 19 milijardi evra\nBlagi rast cijena u Španiji


Vesti online / Vesti / Svet / Nova demokratija: Ovo je dan srama za Grčku\nGrčka opoziciona Nova demokratija saopštila je, povodom potpisivanja sporazuma po kome će novo ime bivše jugoslovenske republike biti Republika Severna Makedonija, da je "danas dan srama i tužan dan za Grčku".\n"Danas je tužan dan za Grčku, takođe i dan srama za premijera Aleksisa Ciprasa i njegovog koalicionog partera Panosa Kamenosa", navodi Nova demokratija, optuživši ih da su "obavezali Grčku na sporazum koja je stavlja pred svršen čin, što će u budućnosti biti izuzetno teško promeniti".\nProtesti su, kako je preneo "Katimerini", održani u selu Pisoderi, nedaleko od Psaradesa, na grčkoj obali Prespanskog jezera, gde je sporazum potpisan. Demonstranti su nosili transparent s natpisom "Makedonija je Grčka" i pokušali su da probiju kordon policije.\nPolicija je bacila suzavac i uspela da ih odbije. Prema podacima policije, 14 osoba je povređeno, uključujući i sedmoro policajaca.\n"Vlada izgleda da ne shvata da je velika većina Grka protiv nje", navodi se u saopštenju Nove demokratije.\nGrčka i Makedonija potpisale su sporazum po kome će novo ime bivše jugoslovenske republike biti Republika Severna Makedonija. Sporazum treba još da potvrde parlamenti dveju zemalja, a u Makedoniji i građani na referendumu.\nPrema anketi koju je sprovela agencija "Mark" za list "Proto tema", 68,3 odsto Grka je protiv sporazuma Atine i Skoplja o rešenju višedecenijskog spora. Kako se navodi, 73,2 odsto ispitanih protivi se upotrebi termina "Makedonija" u novom imenu. Čak 49 odsto anketiranih koji tvrde da su glasali za vladajuću Sirizu izjasnilo se protiv sporazuma.\nAnketa pokazuje i rast rejtinga Nove demokratije u odnosu na Sirizu. Ako bi izbori bili danas održani u Grčkoj, 30,6 odsto bi glasalo za Novu Demokratiju, 16,2 odsto za Sirizu.